qundao/data-zh-poetry huggingface dataset:
送人往依北流令
作者：屈大均
朝代：清
体裁：五言律诗

昔时勾漏县，城在洞天中。山势连都峤，云门出大容。仙人今作令，之子去从公。吾道虚无里，丹砂笑葛洪。
送人往归州
作者：屈大均
朝代：清

此地多文藻，风流今尚存。江沱骚客宅，峡口美人村。哀怨随流水，遗音在暮猿。君行知有赋，总是一招魂。自悲秋气后，摇落至于今。泪下水蘋满，魂归枫树深。荒淫神女赋，风谏左徒心。君过高唐观，风华尚可寻。往日湘累返，乡人慰梦思。悲凉高弟辩，婉顺女兄辞。既放何曾怨，将亡惜未知。汨罗谁复赠，君去更投诗。
送人往归州·其一
作者：屈大均
朝代：清
体裁：五言律诗

此地多文藻，风流今尚存。江沱骚客宅，峡口美人村。哀怨随流水，遗音在暮猿。君行知有赋，总是一招魂。
送人往归州·其三
作者：屈大均
朝代：清
体裁：五言律诗

往日湘累返，乡人慰梦思。悲凉高弟辩，婉顺女兄辞。既放何曾怨，将亡惜未知。汨罗谁复赠，君去更投诗。
送人往归州·其二
作者：屈大均
朝代：清
体裁：五言律诗

自悲秋气后，摇落至于今。泪下水蘋满，魂归枫树深。荒淫神女赋，风谏左徒心。君过高唐观，风华尚可寻。
送人往长白
作者：屈大均
朝代：清

长白山当宁古西，秋深雪压一天低。泉飞早作三江大，云起时将万木齐。寒射鼲貂弓力劲，晚呼驼鹿角声凄。仙灵定指多蔘处，五叶三稏采不迷。天将长白作长城，东界龙荒接北平。万里沙含黄雪影，半空风乱黑松声。鱼皮衣服关前部，雕羽穹庐岛上兵。汝向林间寻楛矢，射生知有野人迎。
送人往长白·其一
作者：屈大均
朝代：清
体裁：七言律诗

长白山当宁古西，秋深雪压一天低。泉飞早作三江大，云起时将万木齐。寒射鼲貂弓力劲，晚呼驼鹿角声凄。仙灵定指多蔘处，五叶三稏采不迷。
送人往长白·其二
作者：屈大均
朝代：清
体裁：七言律诗

天将长白作长城，东界龙荒接北平。万里沙含黄雪影，半空风乱黑松声。鱼皮衣服关前部，雕羽穹庐岛上兵。汝向林间寻楛矢，射生知有野人迎。
送人往长白山
作者：屈大均
朝代：清

雪使山长白，冰消作四江。人参三百里，貂鼠一千双。汝去神池上，潺湲弄石淙。苍苍椵树好，应驻碧油幢。秋初已冰雪，冻解百泉侵。北接乌龙阔，南连鸭绿深。君求白驼鹿，应向黑松林。肃慎有遗矢，还从云际寻。
送人往长白山·其一
作者：屈大均
朝代：清
体裁：五言律诗

雪使山长白，冰消作四江。人参三百里，貂鼠一千双。汝去神池上，潺湲弄石淙。苍苍椵树好，应驻碧油幢。
送人往长白山·其二
作者：屈大均
朝代：清
体裁：五言律诗

秋初已冰雪，冻解百泉侵。北接乌龙阔，南连鸭绿深。君求白驼鹿，应向黑松林。肃慎有遗矢，还从云际寻。
送人游雁荡
作者：屈大均
朝代：清

东峰五十三，西峰四十八。同为百一峰，细细数奇拔。峰峰在谷中，芙蓉不可见。下注大龙湫，何峰多白练。南来雁荡馆，北去雁门家。不是峰峦好，何因别塞沙。一峰一回顾，知尔下山时。数遍东西谷，中峰不可知。
送人游雁荡·其一
作者：屈大均
朝代：清
体裁：五言绝句

东峰五十三，西峰四十八。同为百一峰，细细数奇拔。
送人游雁荡·其三
作者：屈大均
朝代：清
体裁：五言绝句

南来雁荡馆，北去雁门家。不是峰峦好，何因别塞沙。
送人游雁荡·其二
作者：屈大均
朝代：清
体裁：五言绝句

峰峰在谷中，芙蓉不可见。下注大龙湫，何峰多白练。
送人游雁荡·其四
作者：屈大均
朝代：清
体裁：五言绝句

一峰一回顾，知尔下山时。数遍东西谷，中峰不可知。
送人自归州入蜀
作者：屈大均
朝代：清
体裁：七言律诗

空舲最险复兵书，白狗黄牛尽不如。二峡已愁朝暮上，三巴惟见水云馀。哀猿生长悲秋地，落木飘萧入蜀初。多作竹枝供起汕，西陵春暖正多鱼。
送人自楚之蜀
作者：屈大均
朝代：清
体裁：七言律诗

江帆此去莫沾裳，兰杜多情为尔香。神女风流满巫峡，骚人汤沐在潇湘。东西汉水巴陵大，朝暮猿声白帝长。辞赋最宜秋气早，不妨哀怨尽清商。
送人返定陶
作者：屈大均
朝代：清
体裁：五言律诗

定陶多往返，君去作丘园。少伯应留宅，夫人亦有村。千金羞自致，一剑喜犹存。且复长岩穴，贫中道更尊。
送人返徽州
作者：屈大均
朝代：清
体裁：七言绝句

黄山白岳梦魂间，之子乘秋一杖还。洗研莫污飞瀑水，濯缨吾拟向潺湲。
送人还嘉禾
作者：屈大均
朝代：清
体裁：五言律诗

梅关向梅里，怀土意凄其。越鸟多南客，蛮花少北枝。无媒惟橘柚，有子尽相思。慷慨难为别，追寻未可期。
送人还姑孰
作者：屈大均
朝代：清

牛渚孤从天际浮，天门双夹大江流。开平古庙多松柏，归对风烟一片秋。虎踞江间惟采石，江南门户此为雄。千秋战鼓声犹在，愁尔真人想像中。
送人还姑孰·其一
作者：屈大均
朝代：清
体裁：七言绝句

牛渚孤从天际浮，天门双夹大江流。开平古庙多松柏，归对风烟一片秋。
送人还姑孰·其二
作者：屈大均
朝代：清
体裁：七言绝句

虎踞江间惟采石，江南门户此为雄。千秋战鼓声犹在，愁尔真人想像中。
送人还槜李
作者：屈大均
朝代：清

我自三云塞，来归百粤城。故人离别尽，边地姓名轻。孔雀自相妒，梅花无此情。如君是知己，应解识生平。我欲金陵住，时从秀水游。命须高士托，才为大邦留。梅福宜吴市，文公必沃洲。君归语交好，相待旧林丘。
送人还槜李·其一
作者：屈大均
朝代：清
体裁：五言律诗

我自三云塞，来归百粤城。故人离别尽，边地姓名轻。孔雀自相妒，梅花无此情。如君是知己，应解识生平。
送人还槜李·其二
作者：屈大均
朝代：清
体裁：五言律诗

我欲金陵住，时从秀水游。命须高士托，才为大邦留。梅福宜吴市，文公必沃洲。君归语交好，相待旧林丘。
送从弟无极归里
作者：屈大均
朝代：清

白云忽改容，愀凄若风雨。黄龙何宛蟺，相追在洲渚。同气不相离，庶几吾与汝。与汝怀芬芳，离骚绳祖武。崇兰恶无实，相将树稷黍。泰山易崩颓，相将保鸿羽。成仁即神仙，韩终非所许。愿言守儒术，毋坠先人绪。重华托神仙，解体升九疑。离宫若云浮，欲陟无天梯。垂衣接万灵，弃我独如遗。茕茕在中野，熊罴鸣相追。弟兄贵急难，骨肉无乖离。子能禦外侮，羁旅吾何悲。今朝途路穷，双凫忽分飞。商飙吹白云，怅望徒沾衣。云中有二老，采薇何从容。洞房隐青岩，卉木交蒙茏。处幽含圣神，被我太古风。我祖蹈云天，窈窕相追从。《离骚》合经术，规谏心无穷。子其玩微词，追琢为楚风。谗邪譬云蜕，君子喻虬龙。金相而玉质，惊采开童蒙。
送从弟无极归里·其一
作者：屈大均
朝代：清
体裁：古风

白云忽改容，愀凄若风雨。黄龙何宛蟺，相追在洲渚。同气不相离，庶几吾与汝。与汝怀芬芳，离骚绳祖武。崇兰恶无实，相将树稷黍。泰山易崩颓，相将保鸿羽。成仁即神仙，韩终非所许。愿言守儒术，毋坠先人绪。
送从弟无极归里·其三
作者：屈大均
朝代：清
体裁：古风

云中有二老，采薇何从容。洞房隐青岩，卉木交蒙茏。处幽含圣神，被我太古风。我祖蹈云天，窈窕相追从。《离骚》合经术，规谏心无穷。子其玩微词，追琢为楚风。谗邪譬云蜕，君子喻虬龙。金相而玉质，惊采开童蒙。
送从弟无极归里·其二
作者：屈大均
朝代：清
体裁：古风

重华托神仙，解体升九疑。离宫若云浮，欲陟无天梯。垂衣接万灵，弃我独如遗。茕茕在中野，熊罴鸣相追。弟兄贵急难，骨肉无乖离。子能禦外侮，羁旅吾何悲。今朝途路穷，双凫忽分飞。商飙吹白云，怅望徒沾衣。
送任给谏
作者：屈大均
朝代：清
体裁：七言律诗

娄江为政本神明，画省封章复有声。北爱金河霜易肃，南愁珠浦水难清。鸾皇好作天喉舌，兰芷无忘客姓名。惜别樽前多慷慨，紫骝嘶断五仙城。
送何子
作者：屈大均
朝代：清
体裁：七言绝句

江水随君万里流，年年天际一孤舟。浮云我亦无家客，朝向潇湘暮鹤楼。
送何子往桂林
作者：屈大均
朝代：清
体裁：五言律诗

桂林襟五岭，山翠尽成岚。去逐湘江北，归从漓水南。故人待徐孺，太守是嵇含。岩穴多勾漏，行春共玉骖。
送余君
作者：屈大均
朝代：清
体裁：五言律诗

九成台下水，最是武溪深。送尔广陵返，潺湲一片心。承欢南越物，起舞白华吟。我友邗江满，殷勤为寄音。
送僧当人返庐陵文文山旧隐
作者：屈大均
朝代：清
体裁：五言律诗

兰若富田东，文山正气中。犹馀河岳在，不恨水云空。暮磬催林鸟，秋灯急草虫。墓门螺子近，迟我哭西风。
送典试刘工部
作者：屈大均
朝代：清
体裁：七言律诗

旌节翩翩向北还，茱萸家在第三湾。才同白雁来炎海，又逐红梅出庾关。得士多于珠子树，怀人更在石公山。天寒尊酒能相送，亦有罗阳一白鹇。
送凌子还旧京
作者：屈大均
朝代：清

送君兰棹发，归问秣陵春。龙虎三山地，烟花六代人。林园连大内，眺望及佳辰。我有旧京忆，台城待结邻。王蒙尝览镜，李固日搔头。遂使青蛾客，争持紫绮裘。三年团扇贵，一片练裙愁。我亦怜书圣，时从池上游。赋诗矜绝艳，骚雅变新声。以我多香草，相投有紫琼。凤凰高不下，桂树晚方荣。自古称才彦，都于出处明。荔子蠲愁物，槟榔洗瘴丹。令君发玉齿，有女捧冰盘。鬓影花烟湿，琴声瀑雪寒。生憎湖上柳，不为系征鞍。梁鸿元烈士，吴市几人知。七尺无沟壑，双栖失缟綦。芙蓉怀丽日，翡翠慕琼枝。天性多哀怨，劳君比楚辞。萧萧天北风，吹乱客心蓬。明日御沟里，水流不可同。莫忘贫贱好，频使梦魂通。与子相为命，蟾蜍在月中。虎踞关前客，鸡鸣寺里人。君归持桂酒，自可得纶巾。道在农桑日，天留草莽身。平生求友急，见尔必情亲。托命在薇蕨，予生日以微。故人那可别，浮世已无归。涨海波含泪，岐亭酒满衣。异时车笠谊，相望在燕畿。
送凌子还旧京·其一
作者：屈大均
朝代：清
体裁：五言律诗

送君兰棹发，归问秣陵春。龙虎三山地，烟花六代人。林园连大内，眺望及佳辰。我有旧京忆，台城待结邻。
送凌子还旧京·其七
作者：屈大均
朝代：清
体裁：五言律诗

虎踞关前客，鸡鸣寺里人。君归持桂酒，自可得纶巾。道在农桑日，天留草莽身。平生求友急，见尔必情亲。
送凌子还旧京·其三
作者：屈大均
朝代：清
体裁：五言律诗

赋诗矜绝艳，骚雅变新声。以我多香草，相投有紫琼。凤凰高不下，桂树晚方荣。自古称才彦，都于出处明。
送凌子还旧京·其二
作者：屈大均
朝代：清
体裁：五言律诗

王蒙尝览镜，李固日搔头。遂使青蛾客，争持紫绮裘。三年团扇贵，一片练裙愁。我亦怜书圣，时从池上游。
送凌子还旧京·其五
作者：屈大均
朝代：清
体裁：五言律诗

梁鸿元烈士，吴市几人知。七尺无沟壑，双栖失缟綦。芙蓉怀丽日，翡翠慕琼枝。天性多哀怨，劳君比楚辞。
送凌子还旧京·其八
作者：屈大均
朝代：清
体裁：五言律诗

托命在薇蕨，予生日以微。故人那可别，浮世已无归。涨海波含泪，岐亭酒满衣。异时车笠谊，相望在燕畿。
送凌子还旧京·其六
作者：屈大均
朝代：清
体裁：五言律诗

萧萧天北风，吹乱客心蓬。明日御沟里，水流不可同。莫忘贫贱好，频使梦魂通。与子相为命，蟾蜍在月中。
送凌子还旧京·其四
作者：屈大均
朝代：清
体裁：五言律诗

荔子蠲愁物，槟榔洗瘴丹。令君发玉齿，有女捧冰盘。鬓影花烟湿，琴声瀑雪寒。生憎湖上柳，不为系征鞍。
送刘参军
作者：屈大均
朝代：清
体裁：五言律诗

故人越石父，已有解骖人。自此多知己，相依况老亲。挂帆珠海月，驱马蓟门尘。风雅忘忧物，毋令白发新。
送刘生之金陵就昏
作者：屈大均
朝代：清

少年频首路，江左问乡园。廉吏难为子，忠臣易有孙。礼方恙雁执，诗有兔丝言。自此孤生竹，依依泰岱尊。此去非为客，枌榆是故都。婿怜齐赘好，儿念羽林孤。烈祖丹书在，先人素业无。鸡鸣思大母，回首白头乌。外舅吾知己，殷勤为致书。地非三楚旧，人是六朝馀。散带难云卧，牵船已岸居。不知徐庾笔，奇丽复何如。
送刘生之金陵就昏·其一
作者：屈大均
朝代：清
体裁：五言律诗

少年频首路，江左问乡园。廉吏难为子，忠臣易有孙。礼方恙雁执，诗有兔丝言。自此孤生竹，依依泰岱尊。
送刘生之金陵就昏·其三
作者：屈大均
朝代：清
体裁：五言律诗

外舅吾知己，殷勤为致书。地非三楚旧，人是六朝馀。散带难云卧，牵船已岸居。不知徐庾笔，奇丽复何如。
送刘生之金陵就昏·其二
作者：屈大均
朝代：清
体裁：五言律诗

此去非为客，枌榆是故都。婿怜齐赘好，儿念羽林孤。烈祖丹书在，先人素业无。鸡鸣思大母，回首白头乌。
送别祺公先生
作者：屈大均
朝代：清

父老讴歌惜，关河节钺无。安危谁可寄，出处道同孤。露冷边庭草，霜啼宪府乌。自今公宴罢，文采尽穷途。七路关山险，藩侯清啸边。翠屏开大漠，丹嶂夹高天。一腋狐裘助，三杯剑术传。同心兔丝草，岁晚更缠绵。滹沱呜咽水，双泪共东流。蒲苇依盘石，云霞媚素秋。干人因老母，越礼愧诸侯。君独容狂简，图书慰远游。拔剑凉风出，雌雄傍尔飞。灵含爱子魄，光助霸王威。一日悲歌合，平生游侠非。殷勤解相赠，凭此报恩晖。秋来离别尽，知己更情伤。感激因屠钓，飘零为稻粱。园葵犹待日，朔雁已违霜。明岁重开府，招寻定不忘。
送别祺公先生·其一
作者：屈大均
朝代：清
体裁：五言律诗

父老讴歌惜，关河节钺无。安危谁可寄，出处道同孤。露冷边庭草，霜啼宪府乌。自今公宴罢，文采尽穷途。
送别祺公先生·其三
作者：屈大均
朝代：清
体裁：五言律诗

滹沱呜咽水，双泪共东流。蒲苇依盘石，云霞媚素秋。干人因老母，越礼愧诸侯。君独容狂简，图书慰远游。
送别祺公先生·其二
作者：屈大均
朝代：清
体裁：五言律诗

七路关山险，藩侯清啸边。翠屏开大漠，丹嶂夹高天。一腋狐裘助，三杯剑术传。同心兔丝草，岁晚更缠绵。
送别祺公先生·其五
作者：屈大均
朝代：清
体裁：五言律诗

秋来离别尽，知己更情伤。感激因屠钓，飘零为稻粱。园葵犹待日，朔雁已违霜。明岁重开府，招寻定不忘。
送别祺公先生·其四
作者：屈大均
朝代：清
体裁：五言律诗

拔剑凉风出，雌雄傍尔飞。灵含爱子魄，光助霸王威。一日悲歌合，平生游侠非。殷勤解相赠，凭此报恩晖。
送友
作者：屈大均
朝代：清

中年须学道，五岳更寻师。早得青莲法，来归紫水湄。天边双瀑布，谷口一茅茨。与子栖閒去，人烟不可知。守道虽无悔，遭时未免愁。何因入泉石，不敢负春秋。岂以妻孥累，而为黄老谋。行行聊乞食，升斗为亲求。
送友·其一
作者：屈大均
朝代：清
体裁：五言律诗

中年须学道，五岳更寻师。早得青莲法，来归紫水湄。天边双瀑布，谷口一茅茨。与子栖閒去，人烟不可知。
送友·其二
作者：屈大均
朝代：清
体裁：五言律诗

守道虽无悔，遭时未免愁。何因入泉石，不敢负春秋。岂以妻孥累，而为黄老谋。行行聊乞食，升斗为亲求。
送友人之京营葬
作者：屈大均
朝代：清
体裁：五言律诗

匍匐京东去，先公返葬时。鸟伤河上土，猿哭墓门枝。霜露沾濡早，牛羊踯躅迟。沙场多战绩，泪洒道旁碑。
送叶氏郎
作者：屈大均
朝代：清
体裁：五言律诗

八尺渥洼骢，龙花染汗红。功名思塞北，豪俊结山东。巨麓秋云满，渔阳白日空。肯令班定远，燕颔独称雄。
送吴四会之任汉州
作者：屈大均
朝代：清

绥州君不爱，却爱汉州遥。忍舍南津水，东西接海潮。香寒柑子户，翠湿木棉桥。父老长瞻望，双旌拂大峣。此去蚕丛路，无穷是杜鹃。锦官双水外，白帝万山前。司马辞章美，文翁教授贤。政成知不久，飞舄紫薇边。
送吴四会之任汉州·其一
作者：屈大均
朝代：清
体裁：五言律诗

绥州君不爱，却爱汉州遥。忍舍南津水，东西接海潮。香寒柑子户，翠湿木棉桥。父老长瞻望，双旌拂大峣。
送吴四会之任汉州·其二
作者：屈大均
朝代：清
体裁：五言律诗

此去蚕丛路，无穷是杜鹃。锦官双水外，白帝万山前。司马辞章美，文翁教授贤。政成知不久，飞舄紫薇边。
送吴子归河中
作者：屈大均
朝代：清
体裁：古风

昔年上泰华，遥望薰风台。一片苍梧恨，茫茫天外来。君今蒲坂去，门对首阳开。并向夷齐墓，松间扫绿苔。
送吴客
作者：屈大均
朝代：清
体裁：五言律诗

吴中多宝剑，汝得一干将。色吐阴山玉，光含古锦囊。三关游侠地，九塞少年场。我友西秦在，相思道未央。
送吴少参返历阳
作者：屈大均
朝代：清
体裁：古风

天作天门夹大江，君边苍翠湿秋窗。西梁烟接东梁雨，看杀芙蓉第一双。兰桡曾系君杨柳，莺向春人催饮酒。沿月频过采石矶，乘潮直出鲇鱼口。江北烟花是历阳，君归为乐正多方。谢公陶写凭金管，太白风流在玉觞。养寿岂须紫芝草，忘情自令朱颜好。文章已可得长生，况有醉乡纵怀抱。
送周丈
作者：屈大均
朝代：清
体裁：五言律诗

五侯宾客在，慷慨有君卿。吾道须游侠，君才已老成。水浮海阳郡，山别尉佗城。未有一尊酒，难消缱绻情。
送周子之京口
作者：屈大均
朝代：清
体裁：五言律诗

形胜南徐好，英雄往迹存。为龙思帝子，跃马笑公孙。浮玉当京口，松寥是海门。君行有长笛，吹向莫愁村。
送声远往杭州
作者：屈大均
朝代：清

此去江湖路渺茫，千金岂必不垂堂。渊冰自守诗人戒，况复庭闱在异乡。清浅秋光欲满轮，休贪明月向江滨。月明不似琼闺镜，中有蛾眉十道新。西子湖西返照明，南高峰雨北高晴。莼丝采共鲈鱼腊，归作高堂锦带羹。舟向孤山柳外堤，知从处士问幽栖。故人亦是林和靖，家有梅花作女妻。雨雪归来匹马劳，翩翩不是五陵豪。锦囊双压明驼重，诗句多于金错刀。
送声远往杭州·其一
作者：屈大均
朝代：清
体裁：七言绝句

此去江湖路渺茫，千金岂必不垂堂。渊冰自守诗人戒，况复庭闱在异乡。
送声远往杭州·其三
作者：屈大均
朝代：清
体裁：七言绝句

西子湖西返照明，南高峰雨北高晴。莼丝采共鲈鱼腊，归作高堂锦带羹。
送声远往杭州·其二
作者：屈大均
朝代：清
体裁：七言绝句

清浅秋光欲满轮，休贪明月向江滨。月明不似琼闺镜，中有蛾眉十道新。
送声远往杭州·其五
作者：屈大均
朝代：清
体裁：七言绝句

雨雪归来匹马劳，翩翩不是五陵豪。锦囊双压明驼重，诗句多于金错刀。
送声远往杭州·其四
作者：屈大均
朝代：清
体裁：七言绝句

舟向孤山柳外堤，知从处士问幽栖。故人亦是林和靖，家有梅花作女妻。
送天生
作者：屈大均
朝代：清

万里求知己，从君旅雁门。佳期那再得，歧路竟何言。高尚难为客，屠沽易感恩。相思若春草，处处逐王孙。白云来市井，为母一吹箫。马度关山险，帆归涨海遥。壶浆渔父与，玉佩美人要。羡尔南陔去，春风兰杜饶。不断丹青树，终南地络阴。道随春草长，人与白云深。麋鹿鸣相召，羲皇梦可寻。时时望黄鹄，一寄岁寒心。
送天生·其一
作者：屈大均
朝代：清
体裁：五言律诗

万里求知己，从君旅雁门。佳期那再得，歧路竟何言。高尚难为客，屠沽易感恩。相思若春草，处处逐王孙。
送天生·其三
作者：屈大均
朝代：清
体裁：五言律诗

不断丹青树，终南地络阴。道随春草长，人与白云深。麋鹿鸣相召，羲皇梦可寻。时时望黄鹄，一寄岁寒心。
送天生·其二
作者：屈大均
朝代：清
体裁：五言律诗

白云来市井，为母一吹箫。马度关山险，帆归涨海遥。壶浆渔父与，玉佩美人要。羡尔南陔去，春风兰杜饶。
送妹
作者：屈大均
朝代：清

翩翩东海燕，衔彼棠棣华。我生鲜兄弟，乡闾尝咨嗟。令妹圭璋姿，教诲荷亲慈。采桑提玉筐，织素呜春机。纤纤彼女手，朝夕供甘肥。青春日载阳，雎鸠差池飞。家贫不终养，临别泪涟而。虞舜耕历山，伯瑜披綵衣。嗟予弃人爵，与亲聊餔糜。青阳属令辰，来雁鸣雍雍。朝云媚桃李，乳燕栖房栊。窈窕彼君子，佩玉乘青骢。朝为孤鸳鸯，暮作双飞龙。子怀在高逸，偕隐宜梁鸿。絺绤胜鲛绡，荆簪玳瑁同。箱帘无宝玩，图史盈其中。芳颜匪膏沐，令德惟温恭。先人箕颍流，黾勉追素风。
送妹·其一
作者：屈大均
朝代：清
体裁：古风

翩翩东海燕，衔彼棠棣华。我生鲜兄弟，乡闾尝咨嗟。令妹圭璋姿，教诲荷亲慈。采桑提玉筐，织素呜春机。纤纤彼女手，朝夕供甘肥。青春日载阳，雎鸠差池飞。家贫不终养，临别泪涟而。虞舜耕历山，伯瑜披綵衣。嗟予弃人爵，与亲聊餔糜。
送妹·其二
作者：屈大均
朝代：清
体裁：古风

青阳属令辰，来雁鸣雍雍。朝云媚桃李，乳燕栖房栊。窈窕彼君子，佩玉乘青骢。朝为孤鸳鸯，暮作双飞龙。子怀在高逸，偕隐宜梁鸿。絺绤胜鲛绡，荆簪玳瑁同。箱帘无宝玩，图史盈其中。芳颜匪膏沐，令德惟温恭。先人箕颍流，黾勉追素风。
送姚君之官贵县丞
作者：屈大均
朝代：清

左江西上即浔中，贵县东屏邕管雄。人杂徭狼蛮语乱，地多粳稻估船通。门高不惜乌衣贵，官小偏宜柳下工。水接夜郎愁瘴毒，簳珠多采伏波宫。崧台薄暮尽离觞，帆指浔梧去渺茫。令子相从师政事，故人持赠是循良。乌蛮滩口当城出，交趾江关接县长。他邑莫辞频摄令，春行一日即甘棠。
送姚君之官贵县丞·其一
作者：屈大均
朝代：清
体裁：七言律诗

左江西上即浔中，贵县东屏邕管雄。人杂徭狼蛮语乱，地多粳稻估船通。门高不惜乌衣贵，官小偏宜柳下工。水接夜郎愁瘴毒，簳珠多采伏波宫。
送姚君之官贵县丞·其二
作者：屈大均
朝代：清
体裁：七言律诗

崧台薄暮尽离觞，帆指浔梧去渺茫。令子相从师政事，故人持赠是循良。乌蛮滩口当城出，交趾江关接县长。他邑莫辞频摄令，春行一日即甘棠。
送姜克犹归山阴
作者：屈大均
朝代：清

深秋岂是送君时，落叶哀蝉悲复悲。青岁自怜多独往，白头人恨少相知。风流南国无词客，秀丽西家有美施。为向若耶溪上问，苍苍苔色几人思。握手佗城恨太迟，平生吴越罕相知。故人东市多中散，知己辽阳有子期。尔向云门披宿草，予从珠浦荐江蓠。姜家大被应无恙，为致殷勤雨雪时。
送姜克犹归山阴·其一
作者：屈大均
朝代：清
体裁：七言律诗

深秋岂是送君时，落叶哀蝉悲复悲。青岁自怜多独往，白头人恨少相知。风流南国无词客，秀丽西家有美施。为向若耶溪上问，苍苍苔色几人思。
送姜克犹归山阴·其二
作者：屈大均
朝代：清
体裁：七言律诗

握手佗城恨太迟，平生吴越罕相知。故人东市多中散，知己辽阳有子期。尔向云门披宿草，予从珠浦荐江蓠。姜家大被应无恙，为致殷勤雨雪时。
送孙丈归黄山
作者：屈大均
朝代：清

君何不向黄山归，君家有松大十围。松外一天云气湿，松间百道瀑泉飞。我思三十六翠屏，复爱松兮长青青。安得随君入杳冥，君为免丝我茯苓，相与松兮至千龄。去年东岳兼西岳，来往真如天际云。今日黄山游不得，三十六峰空待君。君归好向汤泉浴，曾见骨青而髓绿。容成教以驻年方，服食虚无坐紫床，道成相与随轩皇。
送孙丈归黄山·其一
作者：屈大均
朝代：清
体裁：古风

君何不向黄山归，君家有松大十围。松外一天云气湿，松间百道瀑泉飞。我思三十六翠屏，复爱松兮长青青。安得随君入杳冥，君为免丝我茯苓，相与松兮至千龄。
送孙丈归黄山·其二
作者：屈大均
朝代：清
体裁：古风

去年东岳兼西岳，来往真如天际云。今日黄山游不得，三十六峰空待君。君归好向汤泉浴，曾见骨青而髓绿。容成教以驻年方，服食虚无坐紫床，道成相与随轩皇。
送孙子还建业
作者：屈大均
朝代：清
体裁：七言律诗

中山台馆枕青溪，咫尺君家碧草齐。南苑花多愁马食，故宫槐老羡乌栖。为邻异日临朱雀，赠别炎天有锦鸡。王谢最饶知己在，玉壶重约及春携。
送孙少参
作者：屈大均
朝代：清
体裁：七言律诗

翩翩旌节向金衢，良马徘徊为彼姝。香浦又添沉水物，青鸾频返夜光珠。三年德政同西蜀，五郡妪歌是大夫。涕泣自知难借寇，崧台趋送到南禺。
送孟宫谕
作者：屈大均
朝代：清
体裁：七言律诗

宫谕朝从凤阁来，声华先满越王台。斑骓复作炎荒客，鸿鹄元称羽翼才。风雨罗浮离复合，晴明花蕊落还开。心随潮水殷勤甚，送到禺阳不忍回。
送季伟公之博罗求其先人治迹
作者：屈大均
朝代：清
体裁：古风

尔亦浮山似，浮来只博罗。苍苍峰四百，一半与沧波。令得仙公少，人思鲍靓多。殷勤从父老，遗爱问如何。
送季子之惠阳
作者：屈大均
朝代：清
体裁：五言律诗

知尔丰湖去，深承太守情。若非徐孺子，安得谢宣城。诗入寒山好，人添秋水清。早归当岁暮，家食待经营。
送季子扶两尊人灵柩归葬钱唐
作者：屈大均
朝代：清
体裁：古风

为君歌弹歌，亲死不葬哀如何。桐棺暴露亦已久，越王台下乌鸢多。飞土可怜汝孝子，二人封树无蒿里。主丧未敢脱衰裳，日向黄肠泪如水。十数年来栖炎方，先人宅兆怀钱唐。归祔松楸遂丘首，精灵相逐佳城旁。崔瑗张霸阙遗令，止葬岂可依他乡。陈寿不归遭贬斥，知君及早事窀穸。裂书昔感故人心，推辇今蒙谁氏力。惠阳太守真申屠，归善令公亦范式。教营高燥赠多金，高义云天安有极。秋凉首路出台关，舒卷悲旌向北还。如堂定筑南屏上，物土依稀天竺间。我昨营坟已襄事，会当庐墓长憔悴。死作乌雏更断肠，生为猿子空悲泪。白马素车难送君，微茫望断西湖云。皋鱼哭处风萧瑟，声乱白杨谁忍闻。
送宁人先生之云中兼柬曹侍郎
作者：屈大均
朝代：清
体裁：古风

丈夫贫贱相看老，岁寒松柏同枯草。发愤徒为风雅篇，羁怀又向燕云道。云中地苦难为情，匹马萧萧事远征。泪洒昭君青草墓，歌投都尉牧羊城。不嫁红颜厮养卒，何妨奇服曼胡缨。雕虫篆刻虽无用，一字褒讥臣子恐。君追孔氏著麟书，我学三闾持橘颂。云中魏尚旧宣威，今日曹公肃鼓旗。缓带投壶垂雅颂，彩毫题赋掩晴晖。容仪欲见如琼树，书札相将隔紫微。八月龙沙飞急雪，中军置酒琵琶咽。令德高言相献酬，君欢好把酡颜啜。
送客
作者：屈大均
朝代：清

君行驱匹马，梅岭踏梅红。望望无南雁，依依是北风。徘徊燕市上，慷慨酒人中。自许为鸿鹄，何时奋翼同。代谢悲人事，依依只旧林。交惟贫贱好，情以乱离深。勋业偏宜晚，行藏且在阴。黔西高卧处，杖屦待相寻。
送客
作者：屈大均
朝代：清
体裁：五言绝句

岁暮阳关路，愁君匹马行。离心似春草，一夕雪中生。
送客
作者：屈大均
朝代：清
体裁：七言绝句

春草方生瘴气微，子鹃催客不如归。渔舟但向桃花入，莫问仙源是与非。
送客
作者：屈大均
朝代：清
体裁：七言绝句

绿琴弹出碧笳声，出塞何如入塞清。一曲送君千万里，秋来应共雁南征。
送客
作者：屈大均
朝代：清
体裁：五言律诗

莫上高台望，无穷是楚云。旧游稀白发，独往易斜曛。木落诸峰见，山空一叶闻。祗应盘石上，閒坐对秋分。
送客
作者：屈大均
朝代：清
体裁：七言绝句

青州玉露胜金露，君去青州作酒人。一醉莫教三十日，醉乡春好本非春。
送客·其一
作者：屈大均
朝代：清
体裁：五言律诗

君行驱匹马，梅岭踏梅红。望望无南雁，依依是北风。徘徊燕市上，慷慨酒人中。自许为鸿鹄，何时奋翼同。
送客·其二
作者：屈大均
朝代：清
体裁：五言律诗

代谢悲人事，依依只旧林。交惟贫贱好，情以乱离深。勋业偏宜晚，行藏且在阴。黔西高卧处，杖屦待相寻。
送客上庐山
作者：屈大均
朝代：清
体裁：古风

庐山之奇在瀑布，飞流千道穿云树。峰峰皆有吕梁洪，渔父濯缨予濯足。送君直上芙蓉屏，俯视天河若建瓴。狂来莫点神龙睛，恐挟风雷下四溟。
送客上端州号子
作者：屈大均
朝代：清
体裁：七言绝句

十月嘉鱼出穴来，随波东下至崧台。梧州寄酒冬尤美，莫惜天寒匹马回。
送客上葵州
作者：屈大均
朝代：清
体裁：五言律诗

水从三峡落，峰向二禺回。雪喷潮难上，雷轰石不开。鸟怜南翥好，花恨北枝催。碧落仙人洞，藏书待尔来。
送客入燕
作者：屈大均
朝代：清
体裁：五言律诗

燕国无风雅，人多北鄙声。悲歌从易水，慷慨始荆卿。汝爱鼓刀客，应藏击筑名。平生事游侠，莫使酒人轻。
送客出洞庭
作者：屈大均
朝代：清
体裁：七言绝句

九江今作三湖水，青草茫茫接赤沙。千里片帆同落叶，随风飞向碧天斜。
送客寻魏处士耕
作者：屈大均
朝代：清
体裁：五言律诗

传语梁鸿客，五噫歌莫哀。青山天姥秀，明月镜湖开。我在耶溪口，春登西子台。为君置樽酒，蚤挈孟光来。
送客往卢沟作
作者：屈大均
朝代：清
体裁：七言律诗

桑乾亦是小黄河，桥下卢沟战血多。水草近京稀白雁，风沙随地有明驼。西山雪作春流大，北阙烟含野色和。知有鲤鱼遗我否，无穷饮马柰君何。
送客返新安
作者：屈大均
朝代：清
体裁：五言律诗

微茫合兰海，西接虎门津。蜃作楼船气，鲛为织作人。潮随风力大，天逐水光新。一舸将渔父，君归理钓纶。
送家舍人
作者：屈大均
朝代：清
体裁：古风

白云何蓬蓬，朝别岱山中。岂不念本根，仙人在崆峒。似君久流离，万里思从龙。天心未厌祸，颠沛将焉穷。厉夜得宝剑，安知雌与雄。雄能制诸将，雌亦至三公。赠君及壮年，往取留侯功。
送尹生北上
作者：屈大均
朝代：清
体裁：古风

虎门潮长催舟发，君行万里辞扬越。尊老京华启事时，殷勤省觐当双阙。荔枝蕉子酿酥醪，霜蟹雪螺多水膏。持献堂前复鲨翅，故乡风味及同曹。莞香朝夕薰衣服，生结清甜兼水熟。知燠知寒及自公，闻诗闻礼乘休沐。春诵秋弦太学中，能将三德教童蒙。仇香定得诸儒敬，郭宪元将六艺通。少年立身须及早，出事公卿先有道。赀郎未足累相如，辞赋何如铜臭好。一尊相送郁江湄，莫向莺花惜别离。越鸟怀南无远志，蛮骢归北有雄姿。为语故人王祭酒，翰苑朱吴诸好友。高怀倘不吓鹓雏，应寄新诗来陇亩。
送尹生北上
作者：屈大均
朝代：清

虎门潮长催舟发，君行万里辞扬越。尊老京华启事时，殷勤省觐当双阙。荔枝蕉子酿酥醪，霜蟹雪螺多水膏。持献堂前复鲨翅，故乡风味及同曹。莞香朝夕薰衣服，生结清甜兼水熟。知燠知寒及自公，闻诗闻礼乘休沐。春诵秋弦太学中，能将三德教童蒙。仇香定得诸儒敬，郭宪元将六艺通。少年立身须及早，出事公卿先有道。赀郎未足累相如，辞赋何如铜臭好。一尊相送郁江湄，莫向莺花惜别离。越鸟怀南无远志，蛮骢归北有雄姿。为语故人王祭酒，翰苑朱吴诸好友。高怀倘不嚇鹓雏，应寄新诗来陇亩。
送岑金纪之赵
作者：屈大均
朝代：清

使气谁相让，纷纷侠少场。休从句践博，合与仲连觞。日照漳河白，天连代草黄。邯郸饶挟瑟，知尔乐无方。大陆沉秋雨，长河走暮雷。龙蛇何处蛰，日月几时回。呜咽刘琨啸，悲凉庾信才。狗屠应得见，燕市重徘徊。
送岑金纪之赵·其一
作者：屈大均
朝代：清
体裁：五言律诗

使气谁相让，纷纷侠少场。休从句践博，合与仲连觞。日照漳河白，天连代草黄。邯郸饶挟瑟，知尔乐无方。
送岑金纪之赵·其二
作者：屈大均
朝代：清
体裁：五言律诗

大陆沉秋雨，长河走暮雷。龙蛇何处蛰，日月几时回。呜咽刘琨啸，悲凉庾信才。狗屠应得见，燕市重徘徊。
送张南士返越州因感旧游有作
作者：屈大均
朝代：清

可怜一片镜湖水，祗有西施一浣纱。千载芙蓉为谁发，君归好上钓鱼槎。雪窦山人去几秋，弹琴东市亦风流。相思最是耶溪月，夜夜清光为我愁。谈禅昔爱祁居士，咳唾天花落石床。自向花边见天女，至今不散梦魂香。云门一老未龙钟，七十能登秦望峰。一代遗民在禅寂，袈裟空挂六陵松。处处沙场吊鬼雄，故人多在国殇中。钱郎侠骨香犹在，谁葬要离古墓东。怅望稽山宿草齐，故人墓在禹陵西。天生志士填沟壑，魂魄休为杜宇啼。梅市西边秋山波，中丞怀石恨如何。公孙爱我三闾裔，岁晏相邀卧薜萝。书台此日委寒烟，鸾鹤飘零各一天。君去落花应自扫，时时石上作春眠。汝亦多才似叔师，南方朱实写离离。明年若在萧山县，莫把杨梅拟荔支。薄暮人人待月华，三城争买素馨花。珠儿更比珠娘好，莫向耶溪苦忆家。珠江江上尽花田，花似明珠彩缕穿。粤女将花围宝髻，风流不到陆郎前。汝度梅关越两秋，乘桴几尽海南头。夜深欲见扶桑日，应上罗浮大石楼。英雄泪尽此刀环，我欲浮家镜水间。越女繇来天下白，凭君寄语苧萝山。
送张南士返越州因感旧游有作·其一
作者：屈大均
朝代：清
体裁：七言绝句

可怜一片镜湖水，祗有西施一浣纱。千载芙蓉为谁发，君归好上钓鱼槎。
送张南士返越州因感旧游有作·其七
作者：屈大均
朝代：清
体裁：七言绝句

梅市西边秋山波，中丞怀石恨如何。公孙爱我三闾裔，岁晏相邀卧薜萝。
送张南士返越州因感旧游有作·其三
作者：屈大均
朝代：清
体裁：七言绝句

谈禅昔爱祁居士，咳唾天花落石床。自向花边见天女，至今不散梦魂香。
送张南士返越州因感旧游有作·其九
作者：屈大均
朝代：清
体裁：七言绝句

汝亦多才似叔师，南方朱实写离离。明年若在萧山县，莫把杨梅拟荔支。
送张南士返越州因感旧游有作·其二
作者：屈大均
朝代：清
体裁：七言绝句

雪窦山人去几秋，弹琴东市亦风流。相思最是耶溪月，夜夜清光为我愁。
送张南士返越州因感旧游有作·其五
作者：屈大均
朝代：清
体裁：七言绝句

处处沙场吊鬼雄，故人多在国殇中。钱郎侠骨香犹在，谁葬要离古墓东。
送张南士返越州因感旧游有作·其八
作者：屈大均
朝代：清
体裁：七言绝句

书台此日委寒烟，鸾鹤飘零各一天。君去落花应自扫，时时石上作春眠。
送张南士返越州因感旧游有作·其六
作者：屈大均
朝代：清
体裁：七言绝句

怅望稽山宿草齐，故人墓在禹陵西。天生志士填沟壑，魂魄休为杜宇啼。
送张南士返越州因感旧游有作·其十
作者：屈大均
朝代：清
体裁：七言绝句

薄暮人人待月华，三城争买素馨花。珠儿更比珠娘好，莫向耶溪苦忆家。
送张南士返越州因感旧游有作·其十一
作者：屈大均
朝代：清
体裁：七言绝句

珠江江上尽花田，花似明珠彩缕穿。粤女将花围宝髻，风流不到陆郎前。
送张南士返越州因感旧游有作·其十三
作者：屈大均
朝代：清
体裁：七言绝句

英雄泪尽此刀环，我欲浮家镜水间。越女繇来天下白，凭君寄语苧萝山。
送张南士返越州因感旧游有作·其十二
作者：屈大均
朝代：清
体裁：七言绝句

汝度梅关越两秋，乘桴几尽海南头。夜深欲见扶桑日，应上罗浮大石楼。
送张南士返越州因感旧游有作·其四
作者：屈大均
朝代：清
体裁：七言绝句

云门一老未龙钟，七十能登秦望峰。一代遗民在禅寂，袈裟空挂六陵松。
送张子之山西
作者：屈大均
朝代：清
体裁：七言律诗

鞍马无从返故园，心随春草送王孙。去从太岳穿西岳，来自龙门出孟门。散带仙人姑射馆，题诗玉女洗头盆。秋深待我中条曲，共听疏钟与暮猿。
送张秋官往游容县
作者：屈大均
朝代：清

西上容江片席开，正逢西水白滇来。河山有恨频题赋，风雨无心亦告哀。剑在忍言亡国物，琴馀且尽故人杯。艰难此去因家食，陶令还能爱尔才。五十商瞿子亦迟，宜男且复种轩墀。无成未愧尸饔母，有道还寻鍊药师。中路黔阳辞主日，故人都峤罢官时。扁舟此去多惊喜，两鬓相看总已丝。
送张秋官往游容县·其一
作者：屈大均
朝代：清
体裁：七言律诗

西上容江片席开，正逢西水白滇来。河山有恨频题赋，风雨无心亦告哀。剑在忍言亡国物，琴馀且尽故人杯。艰难此去因家食，陶令还能爱尔才。
送张秋官往游容县·其二
作者：屈大均
朝代：清
体裁：七言律诗

五十商瞿子亦迟，宜男且复种轩墀。无成未愧尸饔母，有道还寻鍊药师。中路黔阳辞主日，故人都峤罢官时。扁舟此去多惊喜，两鬓相看总已丝。
送张超然还虞山
作者：屈大均
朝代：清
体裁：古风

去年春上巳，送子珠江南。愿子岢峨舟，上无樯与帆。今年小寒食，送子珠江北。愿子万里身，上有双飞翼。三岁别妻孥，梦中见颜色。吴下一舂人，鸳鸯苦无力。娇女未扶床，呱呱在锦臆。游札有遗风，伯鸾所朝夕。昔家梧宫傍，今移拂水侧。言公昔浣衣，有石方且直。夫在石东耕，妇在石西织。节节皆为双，白纻充衣食。裁成一明月，皎洁终何极。
送徐司业
作者：屈大均
朝代：清

徐庾才华盛，相逢慰所思。六朝名父子，一代好人师。路指京华日，情牵海峤时。自怜同越鸟，持赠只南枝。相知君未晚，梦寐十年馀。白首来求友，青山得著书。竹蕉扬裔布，鱼蟹越人蔬。肯待离支熟，干旌过敝庐。衮衮登台省，而今少布衣。郑公樗散是，司业酒钱非。老大书频寄，文章命渐微。海云分袂处，心与数鸿飞。京国如相问，君言在海东。梅花犹汉腊，菰米亦吴风。别绪萦春柳，离声托暮鸿。异时重握手，应傍景阳宫。
送徐司业·其一
作者：屈大均
朝代：清
体裁：五言律诗

徐庾才华盛，相逢慰所思。六朝名父子，一代好人师。路指京华日，情牵海峤时。自怜同越鸟，持赠只南枝。
送徐司业·其三
作者：屈大均
朝代：清
体裁：五言律诗

衮衮登台省，而今少布衣。郑公樗散是，司业酒钱非。老大书频寄，文章命渐微。海云分袂处，心与数鸿飞。
送徐司业·其二
作者：屈大均
朝代：清
体裁：五言律诗

相知君未晚，梦寐十年馀。白首来求友，青山得著书。竹蕉扬裔布，鱼蟹越人蔬。肯待离支熟，干旌过敝庐。
送徐司业·其四
作者：屈大均
朝代：清
体裁：五言律诗

京国如相问，君言在海东。梅花犹汉腊，菰米亦吴风。别绪萦春柳，离声托暮鸿。异时重握手，应傍景阳宫。
送徐序仔还嘉兴
作者：屈大均
朝代：清

当年知我者，数子在嘉禾。复有而甥舅，相将倚啸歌。自归穷海上，无复故人过。汝爱沉香浦，来游奈别何。郗公犹易胜，汝舅是韩康。车浜相寻日，沿洄不可忘。无年随杖屦，有道在农桑。君亦能高蹈，风流水一方。徐熙今是汝，名冠写生家。数有屏风点，还多没骨花。时时团扇上，飞出洛妃斜。赠我兼山水，氤氲见海霞。萧条徒作客，未有主人贤。游说非金橐，丹青是石田。秋归随海燕，晚食当河鲜。我亦图忠养，艰难卖力年。
送徐序仔还嘉兴·其一
作者：屈大均
朝代：清
体裁：五言律诗

当年知我者，数子在嘉禾。复有而甥舅，相将倚啸歌。自归穷海上，无复故人过。汝爱沉香浦，来游奈别何。
送徐序仔还嘉兴·其三
作者：屈大均
朝代：清
体裁：五言律诗

徐熙今是汝，名冠写生家。数有屏风点，还多没骨花。时时团扇上，飞出洛妃斜。赠我兼山水，氤氲见海霞。
送徐序仔还嘉兴·其二
作者：屈大均
朝代：清
体裁：五言律诗

郗公犹易胜，汝舅是韩康。车浜相寻日，沿洄不可忘。无年随杖屦，有道在农桑。君亦能高蹈，风流水一方。
送徐序仔还嘉兴·其四
作者：屈大均
朝代：清
体裁：五言律诗

萧条徒作客，未有主人贤。游说非金橐，丹青是石田。秋归随海燕，晚食当河鲜。我亦图忠养，艰难卖力年。
送徐道冲
作者：屈大均
朝代：清

君为名父子，词藻又徐家。一吐珊瑚笔，江郎不见花。来分珠海月，复有玉山霞。相送新州去，离支满古槎。忆在鸳湖曲，君才十四龄。一朝齐老凤，几日掩香泾。以我长相望，而翁使者星。秋来能度岭，先问一沉冥。
送徐道冲·其一
作者：屈大均
朝代：清
体裁：五言律诗

君为名父子，词藻又徐家。一吐珊瑚笔，江郎不见花。来分珠海月，复有玉山霞。相送新州去，离支满古槎。
送徐道冲·其二
作者：屈大均
朝代：清
体裁：五言律诗

忆在鸳湖曲，君才十四龄。一朝齐老凤，几日掩香泾。以我长相望，而翁使者星。秋来能度岭，先问一沉冥。
送德尹之东莞
作者：屈大均
朝代：清
体裁：七言律诗

明发珊洲甲水边，才华人羡汝翩翩。采香莫间香儿女，中酒应知酒圣贤。花萼旧多东莞迹，竹枝重有实安篇。马蹄金桔多生绪，尽解相贻不用钱。
送戴使君
作者：屈大均
朝代：清

君向珠池作大官，三年未得夜光看。心知更有明珠好，好似天边白玉盘。天南处处是贪泉，不饮何如饮者贤。香浦只今无两浦，君船尚有水沉烟。诗篇一一擅风华，高义还如海上霞。以我故人双季布，知君当日一朱家。旌节翩翩度岭云，红梅不及尔清芬。惭予亦与罗敷似，不识东方一使君。
送戴使君·其一
作者：屈大均
朝代：清
体裁：七言绝句

君向珠池作大官，三年未得夜光看。心知更有明珠好，好似天边白玉盘。
送戴使君·其三
作者：屈大均
朝代：清
体裁：七言绝句

诗篇一一擅风华，高义还如海上霞。以我故人双季布，知君当日一朱家。
送戴使君·其二
作者：屈大均
朝代：清
体裁：七言绝句

天南处处是贪泉，不饮何如饮者贤。香浦只今无两浦，君船尚有水沉烟。
送戴使君·其四
作者：屈大均
朝代：清
体裁：七言绝句

旌节翩翩度岭云，红梅不及尔清芬。惭予亦与罗敷似，不识东方一使君。
送戴务旃入华山
作者：屈大均
朝代：清
体裁：七言律诗

夷齐祠墓白云间，君向三峰峰上攀。河至华阴分地络，山连蒲坂作天关。昭王博箭芙蓉里，毛女琴声瀑布间。为语青牛台畔客，濯缨吾亦玉泉还。
送散木子之虔州
作者：屈大均
朝代：清
体裁：七言律诗

君度梅关岁正残，梅花且喜拂征鞍。北枝定让南枝早，南雪休同北雪寒。玉枕偏宜游子梦，金精更得故人看。来鸿去雁元容易，迟尔明春返药栏。
送方六
作者：屈大均
朝代：清
体裁：五言律诗

桐城多我友，药地是吾师。子弟皆能学，如君更好辞。依人来岭海，问道得轩羲。归取潜夫论，研心未老时。
送方即山之西宁
作者：屈大均
朝代：清
体裁：七言律诗

泷州田土最膏腴，尔去躬耕且一区。陇上不妨鸿鹄在，山中应与虎狼俱。缁衣世外还将母，白发堂前好弄雏。万里归来吾未倦，相寻同作列仙儒。
送方瞳子
作者：屈大均
朝代：清
体裁：古风

家本浮罗上，仙人日往还。就中勾漏令，似尔芙蓉颜。芙蓉颜兮谁不悦，朝如丹霞暮如雪。弄玉来教紫凤箫，灵峨照以瑶台月。月出瑶台奈乐何，忽乘天马超天河。遨游每共东方朔，功业聊为马伏波。干金买得鱼肠剑，七宝装成狮子花。天下侯王犹草泽，江东子弟已干戈。问君望气意如何，五色龙文嵩雒多。我作班彪王命论，群雄不敢思并吞。赤眉必有长安败，王莽终遭宣室焚。自古帝王尽天授，云台诸将罗星宿。子房奉是赤松流，汉家乃继唐尧后。春日张筵戏马台，千枝芍药送春来。燕姬竞作莲花旋，羌笛齐吹阿亸回。惨淡风云归沛上，苍茫淮海入金杯。看君醉后挥鞭去，飒飒龙沙万里开。
送时君之京谒选
作者：屈大均
朝代：清
体裁：七言律诗

匹马冲寒庾岭过，惊看雪比朔天多。催春柳色迎珠勒，计日莺声送玉珂。百里好求句漏地，三年将使越人歌。羊城自是仙灵窟，莫漫移家向御河。
送明逸人
作者：屈大均
朝代：清
体裁：五言律诗

孤云谁得似，万里独无依。处处青山好，迟迟故国归。亦知春色尽，不忍夕阳微。渔父津休问，桃花有是非。
送曹郡丞
作者：屈大均
朝代：清
体裁：七言律诗

萧斋卧病日沉沦，知己浔江自少人。无路可归黄木浦，有辞难乞白华身。一春风雨飘乡梦，三载关山黯战尘。樽酒不堪还送别，桃花和泪共沾巾。
送曾庭闻返宁夏
作者：屈大均
朝代：清
体裁：五言律诗

宁夏推雄镇，咽喉花马池。膏腴鱼米地，灌溉汉唐陂。尔爱贺兰翠，家临河水湄。功名边上好，莫即叹流离。
送曾止山
作者：屈大均
朝代：清

英雄谁得老，天意在吾人。但使羊裘在，何妨鹤发新。花留贫贱日，酒送乱离春。待与清秋雁，重来问白蘋。野寺莺花外，相逢泪满巾。犹多天宝客，已少永和春。龙去悲明日，天回望此人。吾衰何足叹，勉作采芝臣。劳劳南北路，蓬转恨车轮。白首空为客，黄金不识人。菱花能向暖，菊药亦开春。小别还惆怅，梱知日以新。
送曾止山·其一
作者：屈大均
朝代：清
体裁：五言律诗

英雄谁得老，天意在吾人。但使羊裘在，何妨鹤发新。花留贫贱日，酒送乱离春。待与清秋雁，重来问白蘋。
送曾止山·其三
作者：屈大均
朝代：清
体裁：五言律诗

劳劳南北路，蓬转恨车轮。白首空为客，黄金不识人。菱花能向暖，菊药亦开春。小别还惆怅，梱知日以新。
送曾止山·其二
作者：屈大均
朝代：清
体裁：五言律诗

野寺莺花外，相逢泪满巾。犹多天宝客，已少永和春。龙去悲明日，天回望此人。吾衰何足叹，勉作采芝臣。
送曾止山还光福歌
作者：屈大均
朝代：清
体裁：古风

炎洲之南天气和，梅花更比江南多。梅花大宗在庾岭，小宗乃在罗浮阿。春来开遍枝南北，万壑千岩花四塞。梅花将军越王孙，汤沐正在梅花国。飞扬往日破强秦，沛公项羽资其军。台岭因之号梅岭，梅花万户酬功勋。风吹上天雪纷纷，行人远望如白云。檀香玉蝶大可爱，萼绿香气尤氤氲。西溪邓尉天下闻，当年种自梅岭分。梅花子孙亦太古，光福一半今在君。淮南作客胡为者，十月梅花已堪把。花片堪为三月粮，岁寒何用离花下。太湖万顷当门前，君归更浮洞庭船。莫釐缥缈二峰接，人家多种梅花田。我将移居向慈里，与君咫尺梅花里。千年冰雪作肌肤，欲学仙人姑射子。梅花岂是一尘垢，铸舜陶尧将以此。
送朱上舍
作者：屈大均
朝代：清
体裁：古风

汝兄峤南来可怜，故人不得相周旋。台门咫尺邈千里，相知何苦相天渊。汝今又归桐乡去，临分那得无缠绵。嘉禾我友十馀辈，汝兄第一胶漆坚。筜谷已往墓木拱，武功广汉皆黄泉。平生知己在梅里，白头存者多迍邅。汝行为讯缪天自，二李伯仲应归田。徐家复有磨镜者，季也亦诚生刍贤。鸳湖一别动廿载，人生倏忽真浮烟。富贵非时自知隐，文章无命谁求传。恋君一步一握手，赋诗金石聊相宣。汝才峥嵘亦奇辟，开元大历羞比肩。参差似兄腾笑集，埙篪同开风气先。逃唐归宋计亦得，韩苏肯让挥先鞭。大雅只今久沦替，吾衰难起黄初前。老岂争名向轻薄，自来可杀惟青莲。苦心经术作书蠹，五经纵横情所便。春秋已知非笔削，大易亦谓无方圆。十翼思返仲尼旧，三传欲将公谷捐。诗歌末艺任工拙，汉儒章句方拘挛。壮心慷慨尚复尔，时时自苦明膏煎。葛公中华倦游步，龙光欲骋聊高眠。故人倘询英霸器，为语奇雅犹芳年。
送朱十
作者：屈大均
朝代：清
体裁：古风

昨冬冱寒时，方舟同入越。君望赤城霞，我弄耶溪月。月出香垆峰，光摇东海雪。美人吹紫箫，一曲梅花发。梅花犹满林，君唱怀归吟。未游云门寺，遽别天姥岑。可怜双白鹤，相送吴江浔。冉冉芳春晚，桃李皆成阴。贫女无刀尺，谁裁鸳鸯衾。素丝亦易染，孤凤难为音。愿言秉贞洁，黾勉同我心。
送朱君之贵州
作者：屈大均
朝代：清
体裁：五言律诗

黔中兵火后，君去贵阳春。幕府无双士，将军有一人。飞扬三楚地，鼓舞百蛮民。寄我苗刀好，芙蓉砂更新。
送朱竹姹
作者：屈大均
朝代：清

情同杨柳但依依，乍见那堪即送归。白首相知谁得似，梦魂从此更交飞。重来此地莫相违，各已浮生近古希。二十五年还待汝，白头未肯嫁斜晖。
送朱竹姹·其一
作者：屈大均
朝代：清
体裁：七言绝句

情同杨柳但依依，乍见那堪即送归。白首相知谁得似，梦魂从此更交飞。
送朱竹姹·其二
作者：屈大均
朝代：清
体裁：七言绝句

重来此地莫相违，各已浮生近古希。二十五年还待汝，白头未肯嫁斜晖。
送李十还晋康山中
作者：屈大均
朝代：清
体裁：古风

尚平五岳游初返，四十为农殊未晚。安得田园湖海傍，朝朝暮暮雕胡饭。晋康山水天下稀，君家洞口泉争飞。文章自可娱慈母，富贵何繇在布衣。君行为结松间屋，相待明秋住翠微。
送李南申英三同李方伯之任湖广
作者：屈大均
朝代：清

主人荆岳伯，嘉客浙才贤。接玉鸾龙步，联珠花萼篇。离心满香浦，别泪注湘川。高义能恩我，无穷感激年。挂帆三十里，相送白蘋洲。兰芷无多草，潇湘不忍秋。罗浮怜合体，江汉恨分流。越鸟衔珠意，长悬黄鹤楼。
送李南申英三同李方伯之任湖广·其一
作者：屈大均
朝代：清
体裁：五言律诗

主人荆岳伯，嘉客浙才贤。接玉鸾龙步，联珠花萼篇。离心满香浦，别泪注湘川。高义能恩我，无穷感激年。
送李南申英三同李方伯之任湖广·其二
作者：屈大均
朝代：清
体裁：五言律诗

挂帆三十里，相送白蘋洲。兰芷无多草，潇湘不忍秋。罗浮怜合体，江汉恨分流。越鸟衔珠意，长悬黄鹤楼。
送李君还秦兼寄怀其舅孔德太史
作者：屈大均
朝代：清

白头知己尽，而舅最相思。万里空魂梦，平生此别离。自矜辞爵早，人恨著书迟。针药凭谁进，萧条卧疾时。越有南枝鸟，秦馀北地人。文章高并起，羽翼夙相亲。汝病躬方有，吾衰性未驯。参商应有日，再见渭川滨。尚得存尊足，奚劳患有身。孤桐虽半槁，硕果定重新。高卧复何事，蘧庐馀一人。平生知作达，佚我岂沾巾。为予催李汉，文录早成之。往日昌黎婿，而今伯道儿。全书留太华，副本在京师。作序题前后，芜言不敢辞。
送李君还秦兼寄怀其舅孔德太史·其一
作者：屈大均
朝代：清
体裁：五言律诗

白头知己尽，而舅最相思。万里空魂梦，平生此别离。自矜辞爵早，人恨著书迟。针药凭谁进，萧条卧疾时。
送李君还秦兼寄怀其舅孔德太史·其三
作者：屈大均
朝代：清
体裁：五言律诗

尚得存尊足，奚劳患有身。孤桐虽半槁，硕果定重新。高卧复何事，蘧庐馀一人。平生知作达，佚我岂沾巾。
送李君还秦兼寄怀其舅孔德太史·其二
作者：屈大均
朝代：清
体裁：五言律诗

越有南枝鸟，秦馀北地人。文章高并起，羽翼夙相亲。汝病躬方有，吾衰性未驯。参商应有日，再见渭川滨。
送李君还秦兼寄怀其舅孔德太史·其四
作者：屈大均
朝代：清
体裁：五言律诗

为予催李汉，文录早成之。往日昌黎婿，而今伯道儿。全书留太华，副本在京师。作序题前后，芜言不敢辞。
送李子之官建陵
作者：屈大均
朝代：清
体裁：七言律诗

禹王祠畔思依依，君向疆场我掩扉。老去骅骝终自市，饥来鹰隼傍人飞。才高且作神明宰，家近休言孝养违。风好定知双挂席，桂林秋共雁南归。
送李子蓝
作者：屈大均
朝代：清
体裁：古风

日馀尚幽独，夙昔卧林水。兰生自无人，岂敢怨泥滓。在春兰则黄，在秋兰则紫。颜色虽随时，芬馨无终始。岁寒寡所期，邂逅得吾子。峨峨武林彦，奕奕文章美。光掩南海珠，价重凤凰子。知音亦复希，萧然返乡里。时无战国雄，黄金斗游士。且复怀短长，以待人求己。相送郁江湄，殷勤问行李。重来不可谖，故人望玉趾。
送李孝廉道过萍乡访邑令尚使君
作者：屈大均
朝代：清
体裁：五言律诗

何处能为政，萍乡有一人。君闻玉琴响，复见桃花春。德化连南楚，声华动北辰。讼庭无所有，山色九峰新。
送李浣庐使君之湖北方伯任
作者：屈大均
朝代：清

三年听讼已神明，爱士风流更擅名。齐相最能知石父，鲁人那得目荆卿。频为岳牧过南楚，遂使台门隔玉京。一片恩波珠浦水，中含鲛泪送公行。高义云天世所希，殷勤解网凤衔飞。青莲自得汾阳爱，白屋惟将公旦归。师保炎方长服德，藩屏楚国更宣威。衮衣不为东人处，盼望遵鸿泪欲挥。
送李浣庐使君之湖北方伯任·其一
作者：屈大均
朝代：清
体裁：七言律诗

三年听讼已神明，爱士风流更擅名。齐相最能知石父，鲁人那得目荆卿。频为岳牧过南楚，遂使台门隔玉京。一片恩波珠浦水，中含鲛泪送公行。
送李浣庐使君之湖北方伯任·其二
作者：屈大均
朝代：清
体裁：七言律诗

高义云天世所希，殷勤解网凤衔飞。青莲自得汾阳爱，白屋惟将公旦归。师保炎方长服德，藩屏楚国更宣威。衮衣不为东人处，盼望遵鸿泪欲挥。
送李缓山还楚
作者：屈大均
朝代：清

世事犹如昨，交情直至今。三年徒奋发，一代遂浮沉。湖接新堤阔，江连沔口深。松窗归卧好，枕外有瑶琴。客游虽寂寞，得尽故人欢。吾道同黄菊，相期保岁寒。楚人哀怨善，荆国水云宽。渔父知君者，长吟向钓竿。老来还此别，南北洞庭分。大耋须相见，悲歌必使闻。岁教鸿雁至，复寄蕙兰芬。卫武能齐圣，无嫌饮酒勤。
送李缓山还楚·其一
作者：屈大均
朝代：清
体裁：五言律诗

世事犹如昨，交情直至今。三年徒奋发，一代遂浮沉。湖接新堤阔，江连沔口深。松窗归卧好，枕外有瑶琴。
送李缓山还楚·其三
作者：屈大均
朝代：清
体裁：五言律诗

老来还此别，南北洞庭分。大耋须相见，悲歌必使闻。岁教鸿雁至，复寄蕙兰芬。卫武能齐圣，无嫌饮酒勤。
送李缓山还楚·其二
作者：屈大均
朝代：清
体裁：五言律诗

客游虽寂寞，得尽故人欢。吾道同黄菊，相期保岁寒。楚人哀怨善，荆国水云宽。渔父知君者，长吟向钓竿。
送杨别驾返云间
作者：屈大均
朝代：清
体裁：古风

云间曾至季鹰家，白白鲈鱼出浅沙。四月紫莼复肥美，盘中不数龙孙芽。君自九峰至南越，梅花何似泖湖月。三年佐郡傍台关，大庾之山尝拄笏。还家且向吴淞居，为政心閒在读书。故人石父长思尔，会有相思托鲤鱼。
送杨职方使安南
作者：屈大均
朝代：清
体裁：五言律诗

尔建相如节，宣威象郡中。从来神武策，不用羽林戎。早晚歌钟赐，西南战垒空。功名归使者，勒石伏波宫。
送林木文还嘉兴
作者：屈大均
朝代：清

鸳鸯湖水连长水，宝带还如锦带长。玉乳秋梨应已熟，君归多摘带清霜。野田黄雀及秋肥，稻蟹衔霜亦不稀。一棹镜香亭子外，白鸥惊见故人飞。
送林木文还嘉兴·其一
作者：屈大均
朝代：清
体裁：七言绝句

鸳鸯湖水连长水，宝带还如锦带长。玉乳秋梨应已熟，君归多摘带清霜。
送林木文还嘉兴·其二
作者：屈大均
朝代：清
体裁：七言绝句

野田黄雀及秋肥，稻蟹衔霜亦不稀。一棹镜香亭子外，白鸥惊见故人飞。
送林赤见之怀集授经
作者：屈大均
朝代：清

五长有令子，五经如井丹。少年频友教，长路岂游盘。西水冰初解，春帆雨乍寒。定知贤令尹，雅有得人欢。几日辞都讲，行忧养孝迟。岂伊敦子职，兼可作人师。雨水收灯候，花林罢酒时。老成今渐少，吾道厚相期。
送林赤见之怀集授经·其一
作者：屈大均
朝代：清
体裁：五言律诗

五长有令子，五经如井丹。少年频友教，长路岂游盘。西水冰初解，春帆雨乍寒。定知贤令尹，雅有得人欢。
送林赤见之怀集授经·其二
作者：屈大均
朝代：清
体裁：五言律诗

几日辞都讲，行忧养孝迟。岂伊敦子职，兼可作人师。雨水收灯候，花林罢酒时。老成今渐少，吾道厚相期。
送梁药亭北上
作者：屈大均
朝代：清
体裁：古风

南为天之阳，其人多文明。精神得日月，变怪成文章。朱火所沐浴，一一含珠光。蔽亏牂牁海，照曜祝融宫。朱明一洞穴，阴与衡岳通。祝融亦水帝，来治临扶桑。文章作司命，吾党所大宗。炎德在辞华，明明烛四方。云汉同昭回，朱鸟分光芒。始自洪武初，五星会文昌。海隅作邹鲁，白沙应其祥。弟子王佐才，冠以梁文康。不草威武诏，以臣名君王。秦藩却请地，正直持天纲。忠谟动武庙，相业高始兴。兰汀乃族孙，扬葩继后行。艺林尊正朔，风雅何铿锵。其笔女珊瑚，其墨黄金珰。写用鲛人绡，薰以鹤顶香。奇丽掩中原，郁为日南英。与师泰泉公，大小皆凤凰。君今同一本，峨峨南海梁。明月出琼蚌，朝霞吐神龙。丹山无凡羽，桂林多奇芳。六经乃神器，羽翼不敢忘。逝将嗣先美，令名流玉堂。努力就计偕，上书惊公卿。同里霍与伦，亦可相翱翔。伊予为隐夫，未能垂素功。研精在神化，徒欲参羲皇。著述虽满籯，不如君秕糠。及早得志归，求我乎混茫。
送榷关使君
作者：屈大均
朝代：清
体裁：五言律诗

复作沉香浦，人钦子大夫。明朝共兰楫，祗有石家珠。越鸟声多好，蛮花色太朱。木棉携得否，绝胜女珊瑚。
送歙人罗子浮山还潨溪兼寄令母舅汪子栗亭
作者：屈大均
朝代：清

潨溪知不远，十里即潜溪。一水连甥舅，参差烟树西。宅因黄岳好，才与外家齐。此日白云际，郗公何处栖。罗浮为姓字，汝亦一罗浮。白岳不归去，孤云安所求。能诗如舅氏，过我此炎洲。未有瑶华报，离居黯欲愁。为我持书札，殷勤致渭阳。明春木兰楫，同至越王乡。自首此相待，狂歌殊未央。平牛我知己，情是栗亭长。
送歙人罗子浮山还潨溪兼寄令母舅汪子栗亭·其一
作者：屈大均
朝代：清
体裁：五言律诗

潨溪知不远，十里即潜溪。一水连甥舅，参差烟树西。宅因黄岳好，才与外家齐。此日白云际，郗公何处栖。
送歙人罗子浮山还潨溪兼寄令母舅汪子栗亭·其三
作者：屈大均
朝代：清
体裁：五言律诗

为我持书札，殷勤致渭阳。明春木兰楫，同至越王乡。自首此相待，狂歌殊未央。平牛我知己，情是栗亭长。
送歙人罗子浮山还潨溪兼寄令母舅汪子栗亭·其二
作者：屈大均
朝代：清
体裁：五言律诗

罗浮为姓字，汝亦一罗浮。白岳不归去，孤云安所求。能诗如舅氏，过我此炎洲。未有瑶华报，离居黯欲愁。
送残僧
作者：屈大均
朝代：清
体裁：五言律诗

送君归伏鹿，高顶结茅茨。大道今宜隐，青山是我师。开林通素月，引水绕东菑。客问无生旨，松花折一枝。
送江太守还柳州
作者：屈大均
朝代：清
体裁：古风

柳江在城南，清接黔中水。瓯骆一都会，诸蛮所纲纪。太守汝多才，文武为张弛。吁嗟喋血馀，未忍事鞭箠。东下牂牁来，疮痍别千里。须臾失襁褓，盻盻劳赤子。良马早还归，殷勤迎玉趾。片言肉白骨，彼姝何以畀。饮饯崧丘旁，称诗惟孔迩。
送汤氏兄弟归建昌省其尊人惕庵先生时先生八十馀矣
作者：屈大均
朝代：清

辽东尝作客，皂帽识而翁。馈食先人外，谈经弟子中。君持名父命，人挹逸民风。相见犹呜咽，林泉正道穷。海内谁华发，天遗一老多。君归亲几杖，莫复出烟萝。朱萼当春好，黄花奈晚何。庞公贤父子，招手鹿门过。
送汤氏兄弟归建昌省其尊人惕庵先生时先生八十馀矣·其二
作者：屈大均
朝代：清
体裁：五言律诗

海内谁华发，天遗一老多。君归亲几杖，莫复出烟萝。朱萼当春好，黄花奈晚何。庞公贤父子，招手鹿门过。
送汪君复往桂林
作者：屈大均
朝代：清

西上从阳朔，沿洄桂水南。青罗无数带，碧玉几重簪。帝驭风门接，仙书石洞探。磨厓多处所，百仞拂烟岚。所思不相见，南北似漓湘。不是来双鲤，安知在一方。君归盘石上，更取素琴张。写我怀仙曲，声含秋水长。
送汪君复往桂林·其一
作者：屈大均
朝代：清
体裁：五言律诗

西上从阳朔，沿洄桂水南。青罗无数带，碧玉几重簪。帝驭风门接，仙书石洞探。磨厓多处所，百仞拂烟岚。
送汪君复往桂林·其二
作者：屈大均
朝代：清
体裁：五言律诗

所思不相见，南北似漓湘。不是来双鲤，安知在一方。君归盘石上，更取素琴张。写我怀仙曲，声含秋水长。
送汪扶晨奉吴山大师灵龛返葬黄山
作者：屈大均
朝代：清

君家主政事真乘，日夕焚香礼孝陵。一代遗臣金粟佛，三朝高士雪庵僧。沙门自古非高士，渔父繇来是大夫。汝爱吴山尊宿好，遗衣犹为作浮图。谁能五日学三闾，蝉蜕人间返太虚。喜尔曾为骚弟子，不令遗骨委江鱼。千秋知己是湘累，一读离骚泪便垂。禅寂未销亡国恨，愁心尝被朔风吹。精爽应随轩后去，云霄一路拾龙髯。未应列在高僧传，公是郎官后孝廉。轩辕宫阙在黄山，万丈丹梯尔重攀。石匣故应收舍利，遗书还与散人间。
送汪扶晨奉吴山大师灵龛返葬黄山·其一
作者：屈大均
朝代：清
体裁：七言绝句

君家主政事真乘，日夕焚香礼孝陵。一代遗臣金粟佛，三朝高士雪庵僧。
送汪扶晨奉吴山大师灵龛返葬黄山·其三
作者：屈大均
朝代：清
体裁：七言绝句

谁能五日学三闾，蝉蜕人间返太虚。喜尔曾为骚弟子，不令遗骨委江鱼。
送汪扶晨奉吴山大师灵龛返葬黄山·其二
作者：屈大均
朝代：清
体裁：七言绝句

沙门自古非高士，渔父繇来是大夫。汝爱吴山尊宿好，遗衣犹为作浮图。
送汪扶晨奉吴山大师灵龛返葬黄山·其五
作者：屈大均
朝代：清
体裁：七言绝句

精爽应随轩后去，云霄一路拾龙髯。未应列在高僧传，公是郎官后孝廉。
送汪扶晨奉吴山大师灵龛返葬黄山·其六
作者：屈大均
朝代：清
体裁：七言绝句

轩辕宫阙在黄山，万丈丹梯尔重攀。石匣故应收舍利，遗书还与散人间。
送汪扶晨奉吴山大师灵龛返葬黄山·其四
作者：屈大均
朝代：清
体裁：七言绝句

千秋知己是湘累，一读离骚泪便垂。禅寂未销亡国恨，愁心尝被朔风吹。
送汪扶晨归歙葬亲
作者：屈大均
朝代：清
体裁：古风

十月河已冰，朔风苦萧瑟。之子望松楸，行行雪没膝。乌乌啼以南，乌乌啼以北。一啼一白头，阿母不可得。墓道何巉岩，送者皆匍匐。飞土逐丰狐，殷勤助封植。而我独不遑，泪垂但沾臆。以君孝子思，茫茫此何极。母兮在苍天，朝朝见颜色。母兮在黄泉，暮暮闻叹息。文章为牺牲，仁义为鼎实。庶几贻令名，以为天下则。
送汪楷士还歙为其尊人七十寿
作者：屈大均
朝代：清

春半尚未雨，江行苦浅流。频随归雁去，不为落花留。子舍依黄岳，亲年若楚丘。笼葱多玉杖，采得自罗浮。兄弟多才甚，君兼作奕秋。人无鸿鹄至，客有斧柯愁。矫矫来三楚，翩翩过五侯。还家同老父，乐向橘中求。
送汪楷士还歙为其尊人七十寿·其一
作者：屈大均
朝代：清
体裁：五言律诗

春半尚未雨，江行苦浅流。频随归雁去，不为落花留。子舍依黄岳，亲年若楚丘。笼葱多玉杖，采得自罗浮。
送汪楷士还歙为其尊人七十寿·其二
作者：屈大均
朝代：清
体裁：五言律诗

兄弟多才甚，君兼作奕秋。人无鸿鹄至，客有斧柯愁。矫矫来三楚，翩翩过五侯。还家同老父，乐向橘中求。
送汪生
作者：屈大均
朝代：清
体裁：五言律诗

北纪山河曲，中都雨雪边。客来秋屡晏，人去月空圆。梦绕三关道，愁连万里天。离亭频折柳，送尔更凄然。
送沈文学之韶州
作者：屈大均
朝代：清

三十六韶石，芙蓉翠可怜。重华曾奏乐，遗响在林泉。龙驭留荒服，珠丘隔暮天。凭君陈桂酒，去洒九疑烟。桂水三泷口，衡阳五岭门。秦关惟此险，朔马至今屯。莫道炎天小，应知赤帝尊。君看形势好，彩笔定飞骞。雕胡分雁膳，临水劝加餐。一路篙舟去，愁君日上滩。肉芝含雪长，花瘴入秋残。处处仙灵窟，长谣拂羽翰。
送沈文学之韶州·其一
作者：屈大均
朝代：清
体裁：五言律诗

三十六韶石，芙蓉翠可怜。重华曾奏乐，遗响在林泉。龙驭留荒服，珠丘隔暮天。凭君陈桂酒，去洒九疑烟。
送沈文学之韶州·其三
作者：屈大均
朝代：清
体裁：五言律诗

雕胡分雁膳，临水劝加餐。一路篙舟去，愁君日上滩。肉芝含雪长，花瘴入秋残。处处仙灵窟，长谣拂羽翰。
送沈文学之韶州·其二
作者：屈大均
朝代：清
体裁：五言律诗

桂水三泷口，衡阳五岭门。秦关惟此险，朔马至今屯。莫道炎天小，应知赤帝尊。君看形势好，彩笔定飞骞。
送沙子雨往安南
作者：屈大均
朝代：清
体裁：古风

闽粤奇人沙起云，茫茫浮海凌秋雯。扬帆直入大鰌腹，晞发欲就扶桑暾。琉球日本一再至，萨摩长揖诸郎君。倭奴宝刀日在手，暹罗火春时濡唇。片脑炎油结欢好，红毛白丹通殷勤。长沙石塘逐潮势，诸番往来犹苦贫。身与人鱼互出没，昆崙舶小波长吞。掣鳌欲学古公子，射蛟不数飞将军。东西二洋若平地，蓬瀛诸岛诚微尘。舍舟忽然辞海若，日南首路摩金邻。前年已抵交阯界，鬼门关阻愁逡巡。有兄久为安南客，白头未归含酸辛。脊令急难冒凶险，禦侮欲批修蛇鳞。古森先谒四峒主，山深箐密防狉獉。摩挲铜柱古斑驳，伏波血汗馀苔文。马流丁口尽汉种，黄褟一一神华民。麋泠双女化燐火，西屠诸王无馀魂。蛮逻至今畏新息，岁时腠腊陈椒芬。匍匐不敢庙门入，国王徒跣先其臣。白马衔中亦有庙，象来蹴踏身俄焚。文渊威灵亘绝徼，中华长城凭一身。交人亦尚汉冠带，虽然被发知人伦。裒衣广袖耻左衽，旃裘不肯同吐浑。君行喜得暂束发，网罗马尾重包巾。光光髻子叠纱帽，纵横玉簪含花薰。大樾国中奋才藻，侏离酬和宁无人。美娘香蜡日膏沐，素趺乱踏桃花梱。媚人更多鬼子女，鬒发苦拭杯盘银。君行见兄即返马，此邦淫蛊多妖氛。男女同川兼鼻饮，伤无礼义教持循。谁当恢复此疆土，三百年来哀沉沦。三杨王通罪莫逭，王者无外宁不闻。金标岂是南极界，象林忍使茅长分。夷椎踉跄畏铁骑，巨象丘山偏崩奔。交鎗宁如我长技，丛雷大炮摧千群。君行更为熟形势，为图山川穷嶙峋。唐蒙奇道在掌股，邓艾裹毡当有神。竻竹之城难负固，铜柱易折如枯薪。先臣文简与文敏，两公硕画行须遵。招降兼用邳离策，还同永乐重平陈。倔强自娱亦已久，逋诛宁识天朝恩。与黎皆在我心腹，虽有血气殊尊亲。虎豹累朝驱未得，魑魅随在皆甘人。君今盛夏触炎暑，钦州取道沿江濆。帆扫牙山行十日，笑冲烟瘴香氤氲。丈夫万里若几席，倏忽即可穷九垠。鸿蒙爵跃恣所往，列子御风随天轮。浮游直出天地外，猖狂岂暇忧迷津。况乃居之亦何陋，夷中尽可图功勋。猿狙既好周公服，未应犷悍长难驯。祖宗郡县旧赤子，弃若弁髦伤吾仁。彼中已尝被声教，夫子犹能尊大绅。居行且与说词赋，挥洒翰墨争清新。镇蛮铜鼓尽作铭，大书一一传九真。
送沙子雨往安南
作者：屈大均
朝代：清

闽粤奇人沙起云，茫茫浮海凌秋雯。扬帆直入大鳅腹，晞发欲就扶桑暾。琉球日本一再至，萨摩长揖诸郎君。倭奴宝刀日在手，暹罗火春时濡唇。片脑炎油结欢好，红毛白丹通殷勤。长沙石塘逐潮势，诸番往来犹苦贫。身与人鱼互出没，昆崙舶小波长吞。掣鳌欲学古公子，射蛟不数飞将军。东西二洋若平地，蓬瀛诸岛诚微尘。舍舟忽然辞海若，日南首路摩金邻。前年已抵交阯界，鬼门关阻愁逡巡。有兄久为安南客，白头未归含酸辛。脊令急难冒凶险，禦侮欲批修蛇鳞。古森先谒四峒主，山深箐密防狉獉。摩挲铜柱古斑驳，伏波血汗馀苔文。马流丁口尽汉种，黄褟一一神华民。麋泠双女化燐火，西屠诸王无馀魂。蛮逻至今畏新息，岁时腠腊陈椒芬。匍匐不敢庙门入，国王徒跣先其臣。白马衔中亦有庙，象来蹴踏身俄焚。文渊威灵亘绝徼，中华长城凭一身。交人亦尚汉冠带，虽然被发知人伦。裒衣广袖耻左衽，旃裘不肯同吐浑。君行喜得暂束发，网罗马尾重包巾。光光髻子叠纱帽，纵横玉簪含花薰。大樾国中奋才藻，侏离酬和宁无人。美娘香蜡日膏沐，素趺乱踏桃花梱。媚人更多鬼子女，鬒发苦拭杯盘银。君行见兄即返马，此邦淫蛊多妖氛。男女同川兼鼻饮，伤无礼义教持循。谁当恢复此疆土，三百年来哀沉沦。三杨王通罪莫逭，王者无外宁不闻。金标岂是南极界，象林忍使茅长分。夷椎踉跄畏铁骑，巨象丘山偏崩奔。交鎗宁如我长技，丛雷大炮摧千群。君行更为熟形势，为图山川穷嶙峋。唐蒙奇道在掌股，邓艾裹毡当有神。竻竹之城难负固，铜柱易折如枯薪。先臣文简与文敏，两公硕画行须遵。招降兼用邳离策，还同永乐重平陈。倔强自娱亦已久，逋诛宁识天朝恩。与黎皆在我心腹，虽有血气殊尊亲。虎豹累朝驱未得，魑魅随在皆甘人。君今盛夏触炎暑，钦州取道沿江濆。帆扫牙山行十日，笑冲烟瘴香氤氲。丈夫万里若几席，倏忽即可穷九垠。鸿蒙爵跃恣所往，列子御风随天轮。浮游直出天地外，猖狂岂暇忧迷津。况乃居之亦何陋，夷中尽可图功勋。猿狙既好周公服，未应犷悍长难驯。祖宗郡县旧赤子，弃若弁髦伤吾仁。彼中已尝被声教，夫子犹能尊大绅。居行且与说词赋，挥洒翰墨争清新。镇蛮铜鼓尽作铭，大书一一传九真。
送沙子雨浮海之日本
作者：屈大均
朝代：清

东浮穷日出，海舶望如山。五月开洋去，三冬趁国还。省亲旸谷外，题赋岛夷间。若木花莲叶，朝朝为我攀。绕指真柔甚，吾思日本刀。雌雄期作佩，长短要吹毛。甚欲求徐市，从君上白艚。平生浮海志，梦里是波涛。
送沙子雨浮海之日本·其一
作者：屈大均
朝代：清
体裁：五言律诗

东浮穷日出，海舶望如山。五月开洋去，三冬趁国还。省亲旸谷外，题赋岛夷间。若木花莲叶，朝朝为我攀。
送沙子雨浮海之日本·其二
作者：屈大均
朝代：清
体裁：五言律诗

绕指真柔甚，吾思日本刀。雌雄期作佩，长短要吹毛。甚欲求徐市，从君上白艚。平生浮海志，梦里是波涛。
送泰士兄葬
作者：屈大均
朝代：清
体裁：五言律诗

峨峨千尺松，崩向此云峰。白日无饥凤，黄泉有老龙。名留高士在，墓待故人封。痛哭辞烟树，归时已下舂。
送洪氏兄弟读书黄山白龙潭
作者：屈大均
朝代：清
体裁：古风

松松倒悬数干尺，身似藤萝缠怪石。有时怒随雷雨飞，三十六峰腹尽坼。洪生兄弟性爱松，读书各据一芙蓉。黄山本是白云海，松树大小皆神龙。罗浮七星作道士，邀予每道神仙事。繇来变化本无情，性尽自然天命至。汝师汪子在天都，曾见轩辕得道无。莫浴汤泉生羽翼，且将石笋作摴蒲。言兵实自轩辕始，八卦神机连甲子。峰峰布列是阵图，白云出没为旗帜。阴符不用更钩深，象数之中总可寻。读易自应知战法，裁诗且复遣愁心。
送潘次耕太史
作者：屈大均
朝代：清

莺脰银鱼蟹紫须，垂虹更有四腮鲈。君归正及秋天爽，人去应同夜月孤。众女自来谗宋玉，使君今复误罗敷。相如病免风流甚，辞赋纷葩出酒垆。门外烟波即洞庭，船浮鸭嘴出空冥。休将拙宦惭渔父，更把狂奴笑客星。莼紫秋来调玉鲙，梅红春去醉香泾。蛾眉扬罢愁邻女，未得相随返翠屏。相见佗城识玉珂，金装未及陆生多。紫云割尽羚羊石，沉水薰馀孔雀罗。越女自甘婚媾失，明妃谁奈画图何。琵琶马上纷无数，出塞看伊逐紫驼。一雨江城暑气消，秋声催客返兰桡。芙蓉越布贻徐淑，荤荙蛮蔬得鲍焦。辋水自多禅悦食，东林还把酒香招。吴江枫叶题诗满，好托天风寄二樵。
送潘次耕太史·其一
作者：屈大均
朝代：清
体裁：七言律诗

莺脰银鱼蟹紫须，垂虹更有四腮鲈。君归正及秋天爽，人去应同夜月孤。众女自来谗宋玉，使君今复误罗敷。相如病免风流甚，辞赋纷葩出酒垆。
送潘次耕太史·其三
作者：屈大均
朝代：清
体裁：七言律诗

相见佗城识玉珂，金装未及陆生多。紫云割尽羚羊石，沉水薰馀孔雀罗。越女自甘婚媾失，明妃谁奈画图何。琵琶马上纷无数，出塞看伊逐紫驼。
送潘次耕太史·其二
作者：屈大均
朝代：清
体裁：七言律诗

门外烟波即洞庭，船浮鸭嘴出空冥。休将拙宦惭渔父，更把狂奴笑客星。莼紫秋来调玉鲙，梅红春去醉香泾。蛾眉扬罢愁邻女，未得相随返翠屏。
送潘次耕太史·其四
作者：屈大均
朝代：清
体裁：七言律诗

一雨江城暑气消，秋声催客返兰桡。芙蓉越布贻徐淑，荤荙蛮蔬得鲍焦。辋水自多禅悦食，东林还把酒香招。吴江枫叶题诗满，好托天风寄二樵。
送焦君还三原
作者：屈大均
朝代：清

每见西秦客，三原更系情。况逢焦御史，子姓最知名。瓜葛因忠烈，金兰托友生。匆匆相别去，樽酒且同倾。南北双城起，梨香酝万家。郑公渠畔柳，薄后庙前花。归趁三春好，休惊两鬓华。为将西望意，传与大琵琶。
送焦君还三原·其一
作者：屈大均
朝代：清
体裁：五言律诗

每见西秦客，三原更系情。况逢焦御史，子姓最知名。瓜葛因忠烈，金兰托友生。匆匆相别去，樽酒且同倾。
送焦君还三原·其二
作者：屈大均
朝代：清
体裁：五言律诗

南北双城起，梨香酝万家。郑公渠畔柳，薄后庙前花。归趁三春好，休惊两鬓华。为将西望意，传与大琵琶。
送王处士灵柩归祔锡山先茔
作者：屈大均
朝代：清

素冠相送出梅关，反葬东吴有故山。死友谁将平子去，孤儿自载伯鸾还。沙床散发风流甚，麈尾成松日夕閒。我尚为人争便得，幅巾追逐白杨间。沈湎何曾日举杯，殷勤荷锸越王台。疏狂岂必青蝇吊，卑湿何劳子服来。夷惠半生虚白首，彭殇一笑总黄埃。文章速朽都无恨，化作瑶葩亦见才。瘗尔衣冠在玉峰，风云惨淡待相从。青莲岂可为金粟，黄石还应作赤松。情尽英雄虽羽化，身高神智未龙钟。棺中尧典无长夜，旸谷氤氲接二禺。明年宿草惠泉东，怅望松楸白露中。咫尺要离吴烈士，参差樗里汉行宫。鱼灯亘古精灵接，麦饭先人伏腊同。含笑九原长已矣，渊冰孝子一身终。
送王处士灵柩归祔锡山先茔·其一
作者：屈大均
朝代：清
体裁：七言律诗

素冠相送出梅关，反葬东吴有故山。死友谁将平子去，孤儿自载伯鸾还。沙床散发风流甚，麈尾成松日夕閒。我尚为人争便得，幅巾追逐白杨间。
送王处士灵柩归祔锡山先茔·其三
作者：屈大均
朝代：清
体裁：七言律诗

瘗尔衣冠在玉峰，风云惨淡待相从。青莲岂可为金粟，黄石还应作赤松。情尽英雄虽羽化，身高神智未龙钟。棺中尧典无长夜，旸谷氤氲接二禺。
送王处士灵柩归祔锡山先茔·其二
作者：屈大均
朝代：清
体裁：七言律诗

沈湎何曾日举杯，殷勤荷锸越王台。疏狂岂必青蝇吊，卑湿何劳子服来。夷惠半生虚白首，彭殇一笑总黄埃。文章速朽都无恨，化作瑶葩亦见才。
送王处士灵柩归祔锡山先茔·其四
作者：屈大均
朝代：清
体裁：七言律诗

明年宿草惠泉东，怅望松楸白露中。咫尺要离吴烈士，参差樗里汉行宫。鱼灯亘古精灵接，麦饭先人伏腊同。含笑九原长已矣，渊冰孝子一身终。
送王子从军
作者：屈大均
朝代：清
体裁：古风

太白天将军，夜来穿月出。光芒一何长，直使阴精失。吁嗟兵象见，变乱将无日。怜君虎豹姿，自此难安佚。子房青云士，高尚素无匹。一朝去从军，鞍马如风疾。经营罗甸兵，左右哀牢帅。天心早能知，王命多论述。英雄方缤纷，囊括须高密。王侯宁有种，厮养亦胶漆。仲夏珠江湄，送君情洋溢。离支堆玉盘，花露甘如蜜。半醉即扬鞭，乳羊啖未毕。慷慨辞故人，故人多卓逸。羊裘钓泽中，亦有男子一。
送王将军
作者：屈大均
朝代：清

多年南越地，未觉有将军。士马时相见，笳箫间一闻。铙歌多自作，铜柱不言勋。此日还京邑，承家荷大君。鼓吹黄门盛，相迎关下回。定须大司马，诗冠柏梁台。坐次诸王贵，功高一代才。人思文武甚，吉甫复能来。送送珠江水，交人念伏波。恩威皆涕泪，去住一讴歌。霸气销南武，遗宫扫赵佗。戎车无所有，未载簳珠多。去岁花朝后，华堂燕喜时。宾僚三益会，孝友一人期。别管吹吴曲，离弦写楚辞。自今高咏史，月夜复谁知。
送王将军·其一
作者：屈大均
朝代：清
体裁：五言律诗

多年南越地，未觉有将军。士马时相见，笳箫间一闻。铙歌多自作，铜柱不言勋。此日还京邑，承家荷大君。
送王将军·其三
作者：屈大均
朝代：清
体裁：五言律诗

送送珠江水，交人念伏波。恩威皆涕泪，去住一讴歌。霸气销南武，遗宫扫赵佗。戎车无所有，未载簳珠多。
送王将军·其二
作者：屈大均
朝代：清
体裁：五言律诗

鼓吹黄门盛，相迎关下回。定须大司马，诗冠柏梁台。坐次诸王贵，功高一代才。人思文武甚，吉甫复能来。
送王将军·其四
作者：屈大均
朝代：清
体裁：五言律诗

去岁花朝后，华堂燕喜时。宾僚三益会，孝友一人期。别管吹吴曲，离弦写楚辞。自今高咏史，月夜复谁知。
送王屋
作者：屈大均
朝代：清
体裁：古风

神螭方鱼服，美玖藏沙尘。英雄未遇时，状貌如妇人。赠尔双吴钩，中有爱子魂。君王雠未报，岂敢顾所亲。挫蘖调君酒，送送灞陵津。皦日照河水，悲风激车轮。去矣毋多虑，男儿自有神。
送王汾仲还新安因访石埭姚明府
作者：屈大均
朝代：清

白云归白岳，道过陵阳峰。为我期仙令，何时驾白龙。愁随一片月，挂在九华松。早晚思携手，冶城春酒浓。相思似春水，一路送渔舟。自此临流别，湖名非莫愁。庭闱君自恋，京雒我空游。珍重南陔去，崇兰正可求。
送王汾仲还新安因访石埭姚明府·其一
作者：屈大均
朝代：清
体裁：五言律诗

白云归白岳，道过陵阳峰。为我期仙令，何时驾白龙。愁随一片月，挂在九华松。早晚思携手，冶城春酒浓。
送王汾仲还新安因访石埭姚明府·其二
作者：屈大均
朝代：清
体裁：五言律诗

相思似春水，一路送渔舟。自此临流别，湖名非莫愁。庭闱君自恋，京雒我空游。珍重南陔去，崇兰正可求。
送王生还绍兴
作者：屈大均
朝代：清

苍苍天上月，化作镜湖来。一片红蕖水，平生碧玉杯。昔移兰枻去，每拂若溪回。梅市幽栖处，凭君扫紫苔。勾越多知己，风流属寓山。黄泉都饮恨，白发几栖閒。有节羝终乳，无家鹤不还。为将存殁意，传与泪潺湲。
送王生还绍兴·其一
作者：屈大均
朝代：清
体裁：五言律诗

苍苍天上月，化作镜湖来。一片红蕖水，平生碧玉杯。昔移兰枻去，每拂若溪回。梅市幽栖处，凭君扫紫苔。
送王生还绍兴·其二
作者：屈大均
朝代：清
体裁：五言律诗

勾越多知己，风流属寓山。黄泉都饮恨，白发几栖閒。有节羝终乳，无家鹤不还。为将存殁意，传与泪潺湲。
送王础尘之赣州
作者：屈大均
朝代：清

白头吾友渐无人，君去台关失所亲。归雁声催南海节，落梅香待建安巾。云中冒顿频乘月，雪里花门未动尘。到日郁孤当小岁，羊裘先得汉家春。新春章贡莫淹留，亦向中原作远游。黄帝岂从狂屈问，真人应向野王求。绛衣日照长无夜，白发风吹更不秋。书信早传南越客，相思一慰鹧鸪愁。
送王础尘之赣州·其一
作者：屈大均
朝代：清
体裁：七言律诗

白头吾友渐无人，君去台关失所亲。归雁声催南海节，落梅香待建安巾。云中冒顿频乘月，雪里花门未动尘。到日郁孤当小岁，羊裘先得汉家春。
送王础尘之赣州·其二
作者：屈大均
朝代：清
体裁：七言律诗

新春章贡莫淹留，亦向中原作远游。黄帝岂从狂屈问，真人应向野王求。绛衣日照长无夜，白发风吹更不秋。书信早传南越客，相思一慰鹧鸪愁。
送王立安还宝坻
作者：屈大均
朝代：清

朝辞罗浮东，暮指田盘北。代父观察公，还家敦子职。太公七十馀，未杖多筋力。好学日神智，康强以不息。天生难老姿，况复善饮食。脍兔春宜葱，羹鱼香用稷。自酿渠阳春，益滋玉颜赩。元气日斟酌，用精解纤啬。耇造多子孙，一一皆歧嶷。大小诸童蒙，纳妇家能克。观察政大成，悦亲道已得。迎养苦路长，炎荒在蛮域。兹焉复川南，蜀道劳攀陟。尊老不遑将，靡盐情郁抑。所喜太公年，春秋尚千亿。眉寿天所私，于以报平直。君今去奉养，慈孙人尽识。文章焉旨甘，仁爱乃容色。神明出不穷，古人渐相逼。吐纳风与骚，以为大雅则。子道在白华，弦歌贵朝夕。无欲尔处子，堂堂作矜式。脂车明启行，逾岭方崱屴。间关岂不苦，庶以荡胸臆。山川洞经纬，利害知兴塞。情伪若观火，庶几免回惑。风尚还淳庞，人心去邪慝。持此经术功，自可一道德。行矣趋祖君，于彼无终国。候雁春方归，翩翩同矫翼。上堂奉几杖，嬉然随钓弋。馀閒向南丘，或亦观稼穑。引领当夔门，仆夫正匍匐。嵚崎栈阁倾，诘屈车轮仄。蚕丛九折中，而翁驭方叱。江行复滩崄，丛石争雄特。千盘出崩厓，百丈牵生竻。巫云撒白盐，三峡俄昏黑。舟与淫预斗，象马势不测。入城尚无人，猿狖疑苍赤。豺虎方咆嗥，甘人作口实。况渡泸水西，壤已邻滇僰。乌蒙与镇雄，翘首神君亟。抚绥亮有方，威爱知无忒。艰难移孝时，庭闱不敢即。万里致忠勤，何殊在亲侧。往觐君毋然，垂堂且自敕。居行各有经，至性本天植。纯孝质有馀，不受丹青饰。矧君迩京华，会当驰玉勒。竭考得秘书，凤池簪笔入。日惟大父庆，此事亦孔棘。帆开珠海湄，沙喧起鸂？。送送无尊酒，何以慰相忆。泽陂有芙荷，中心含苦薏。美人硕且鬈，寤寐终何极。
送王立安还宝坻
作者：屈大均
朝代：清
体裁：古风

朝辞罗浮东，暮指田盘北。代父观察公，还家敦子职。太公七十馀，未杖多筋力。好学日神智，康强以不息。天生难老姿，况复善饮食。脍兔春宜葱，羹鱼香用稷。自酿渠阳春，益滋玉颜赩。元气日斟酌，用精解纤啬。耇造多子孙，一一皆歧嶷。大小诸童蒙，纳妇家能克。观察政大成，悦亲道已得。迎养苦路长，炎荒在蛮域。兹焉复川南，蜀道劳攀陟。尊老不遑将，靡盐情郁抑。所喜太公年，春秋尚千亿。眉寿天所私，于以报平直。君今去奉养，慈孙人尽识。文章焉旨甘，仁爱乃容色。神明出不穷，古人渐相逼。吐纳风与骚，以为大雅则。子道在白华，弦歌贵朝夕。无欲尔处子，堂堂作矜式。脂车明启行，逾岭方崱屴。间关岂不苦，庶以荡胸臆。山川洞经纬，利害知兴塞。情伪若观火，庶几免回惑。风尚还淳庞，人心去邪慝。持此经术功，自可一道德。行矣趋祖君，于彼无终国。候雁春方归，翩翩同矫翼。上堂奉几杖，嬉然随钓弋。馀閒向南丘，或亦观稼穑。引领当夔门，仆夫正匍匐。嵚崎栈阁倾，诘屈车轮仄。蚕丛九折中，而翁驭方叱。江行复滩崄，丛石争雄特。千盘出崩厓，百丈牵生竻。巫云撒白盐，三峡俄昏黑。舟与淫预斗，象马势不测。入城尚无人，猿狖疑苍赤。豺虎方咆嗥，甘人作口实。况渡泸水西，壤已邻滇僰。乌蒙与镇雄，翘首神君亟。抚绥亮有方，威爱知无忒。艰难移孝时，庭闱不敢即。万里致忠勤，何殊在亲侧。往觐君毋然，垂堂且自敕。居行各有经，至性本天植。纯孝质有馀，不受丹青饰。矧君迩京华，会当驰玉勒。竭考得秘书，凤池簪笔入。日惟大父庆，此事亦孔棘。帆开珠海湄，沙喧起鸂�。送送无尊酒，何以慰相忆。泽陂有芙荷，中心含苦薏。美人硕且鬈，寤寐终何极。
送王观察之官蜀中二十四首
作者：屈大均
朝代：清

蜀道盘回似上天，川南更在二峨边。使君观察劳旌节，南极牂牁是下川。回首京华北斗边，庭闱近与紫宸连。簪缨未敢辞神武，真逸华阳待暮年。旧事真人白紫清，传来仙诀自朱明。拂衣中岁谁能早，亲老空悬万里情。荆门西溯即高唐，一路风流屈宋乡。更向秭归寻故宅，无穷骚些在斜阳。十二巫峰似九疑，芙蓉朵朵斗仙姿。离骚弟子荒淫甚，神女无端入楚辞。似有朱颜在镜中，香溪清与苦耶同。美人心逐天山草，万里青青到汉宫。风叶萧森乱夕阳，啾啾何处一声长。三声未断过三峡，无数哀猿尽断肠。五女何年化石来，巫山亦有望夫台。细腰多少春魂在，云雨虚无不作媒。断肠花满峡门香，复有相思碧草长。哀怨一从生望帝，三巴都作杜鹃乡。褒斜天遣五丁来，美女金牛天府开。沃野况兼天下险，安危重望武侯才。白帝城当赤甲开，东西江逐瀼溪回。阵图虚作常山势，汉贼天教两立来。惠陵看与灞陵同，烟雨春山玉殿空。长恨赤乌真国贼，子鹃多向永安宫。江含石镜似明霞，掩映千岩踯躅花。杜？一开才子国，相如夫妇首英华。白菟楼开紫翠空，岷峨色与锦江同。文君濯锦相如制，万匹蒲桃在赋中。知浣溪花日几回，多情应数向琴台。锦江春色归辞赋，分取长卿绝丽来。花潭春水满郊坰，玉垒诸峰尽作屏。为有文君眉妩在，教人长望远山青。应知治行甚馨香，更有文华映绣裳。诗句尽教宾布织，流传半在竹枝娘。竹郎祠下竹公溪，水合三江到峡西。白黑诸蛮春报赛，巴渝曲为使君低。三峨相对白云边，复有青城大洞天。得似罗浮灵怪否，君行为访丈人仙。羚羊崄口满嘉鱼，丙穴人言美不如。君到沔阳春尽候，相思应遣一衔书。蒙顶茶香胜海棠，桃枝笙滑似流黄。更从邛笮求灵杖，寄我过眉九节长。山愁九折是邛崃，剑阁横云郁不开。控扼诸番南更险，羊肠出入九天来。三年未恨入朝迟，亲为张酺满秀眉。阙下公卿纷上寿，郫筒春酒待酴醾。藩屏伫作紫薇臣，更为天南抚越人。节钺华容重枉顾，为君披拂玉台巾。
送王观察之官蜀中二十四首·其一
作者：屈大均
朝代：清
体裁：七言绝句

蜀道盘回似上天，川南更在二峨边。使君观察劳旌节，南极牂牁是下川。
送王观察之官蜀中二十四首·其七
作者：屈大均
朝代：清
体裁：七言绝句

风叶萧森乱夕阳，啾啾何处一声长。三声未断过三峡，无数哀猿尽断肠。
送王观察之官蜀中二十四首·其三
作者：屈大均
朝代：清
体裁：七言绝句

旧事真人白紫清，传来仙诀自朱明。拂衣中岁谁能早，亲老空悬万里情。
送王观察之官蜀中二十四首·其九
作者：屈大均
朝代：清
体裁：七言绝句

断肠花满峡门香，复有相思碧草长。哀怨一从生望帝，三巴都作杜鹃乡。
送王观察之官蜀中二十四首·其二
作者：屈大均
朝代：清
体裁：七言绝句

回首京华北斗边，庭闱近与紫宸连。簪缨未敢辞神武，真逸华阳待暮年。
送王观察之官蜀中二十四首·其二十
作者：屈大均
朝代：清
体裁：七言绝句

羚羊崄口满嘉鱼，丙穴人言美不如。君到沔阳春尽候，相思应遣一衔书。
送王观察之官蜀中二十四首·其二十一
作者：屈大均
朝代：清
体裁：七言绝句

蒙顶茶香胜海棠，桃枝笙滑似流黄。更从邛笮求灵杖，寄我过眉九节长。
送王观察之官蜀中二十四首·其二十三
作者：屈大均
朝代：清
体裁：七言绝句

三年未恨入朝迟，亲为张酺满秀眉。阙下公卿纷上寿，郫筒春酒待酴醾。
送王观察之官蜀中二十四首·其二十二
作者：屈大均
朝代：清
体裁：七言绝句

山愁九折是邛崃，剑阁横云郁不开。控扼诸番南更险，羊肠出入九天来。
送王观察之官蜀中二十四首·其二十四
作者：屈大均
朝代：清
体裁：七言绝句

藩屏伫作紫薇臣，更为天南抚越人。节钺华容重枉顾，为君披拂玉台巾。
送王观察之官蜀中二十四首·其五
作者：屈大均
朝代：清
体裁：七言绝句

十二巫峰似九疑，芙蓉朵朵斗仙姿。离骚弟子荒淫甚，神女无端入楚辞。
送王观察之官蜀中二十四首·其八
作者：屈大均
朝代：清
体裁：七言绝句

五女何年化石来，巫山亦有望夫台。细腰多少春魂在，云雨虚无不作媒。
送王观察之官蜀中二十四首·其六
作者：屈大均
朝代：清
体裁：七言绝句

似有朱颜在镜中，香溪清与苦耶同。美人心逐天山草，万里青青到汉宫。
送王观察之官蜀中二十四首·其十
作者：屈大均
朝代：清
体裁：七言绝句

褒斜天遣五丁来，美女金牛天府开。沃野况兼天下险，安危重望武侯才。
送王观察之官蜀中二十四首·其十一
作者：屈大均
朝代：清
体裁：七言绝句

白帝城当赤甲开，东西江逐瀼溪回。阵图虚作常山势，汉贼天教两立来。
送王观察之官蜀中二十四首·其十七
作者：屈大均
朝代：清
体裁：七言绝句

应知治行甚馨香，更有文华映绣裳。诗句尽教宾布织，流传半在竹枝娘。
送王观察之官蜀中二十四首·其十三
作者：屈大均
朝代：清

江含石镜似明霞，掩映千岩踯躅花。杜？一开才子国，相如夫妇首英华。
送王观察之官蜀中二十四首·其十三
作者：屈大均
朝代：清
体裁：七言绝句

江含石镜似明霞，掩映千岩踯躅花。杜�一开才子国，相如夫妇首英华。
送王观察之官蜀中二十四首·其十九
作者：屈大均
朝代：清
体裁：七言绝句

三峨相对白云边，复有青城大洞天。得似罗浮灵怪否，君行为访丈人仙。
送王观察之官蜀中二十四首·其十二
作者：屈大均
朝代：清
体裁：七言绝句

惠陵看与灞陵同，烟雨春山玉殿空。长恨赤乌真国贼，子鹃多向永安宫。
送王观察之官蜀中二十四首·其十五
作者：屈大均
朝代：清
体裁：七言绝句

知浣溪花日几回，多情应数向琴台。锦江春色归辞赋，分取长卿绝丽来。
送王观察之官蜀中二十四首·其十八
作者：屈大均
朝代：清
体裁：七言绝句

竹郎祠下竹公溪，水合三江到峡西。白黑诸蛮春报赛，巴渝曲为使君低。
送王观察之官蜀中二十四首·其十六
作者：屈大均
朝代：清
体裁：七言绝句

花潭春水满郊坰，玉垒诸峰尽作屏。为有文君眉妩在，教人长望远山青。
送王观察之官蜀中二十四首·其十四
作者：屈大均
朝代：清
体裁：七言绝句

白菟楼开紫翠空，岷峨色与锦江同。文君濯锦相如制，万匹蒲桃在赋中。
送王观察之官蜀中二十四首·其四
作者：屈大均
朝代：清
体裁：七言绝句

荆门西溯即高唐，一路风流屈宋乡。更向秭归寻故宅，无穷骚些在斜阳。
送王鍊师
作者：屈大均
朝代：清
体裁：五言律诗

片言为宝剑，赠尔壮游人。儿女非无泪，英雄自有神。黄冠辞百粤，白马入三秦。谈笑取卿相，归来复养真。
送琴客詹大生丈
作者：屈大均
朝代：清
体裁：五言律诗

长啸和君琴，风吹山水心。不因天籁好，安见古人深。自此梦中路，兼之空外音。圣湖明月夜，愁绝一人寻。
送甘楗斋返豫章
作者：屈大均
朝代：清
体裁：七言律诗

嗟君一别钓鱼矶，江左飘零道欲非。有计且须还栗里，无名何必学蒲衣。鹰风塞上惊初起，蝉露林间幸未晞。令子声音清老凤，芙蓉九叠拂云飞。
送田丈自代返秦将登华岳
作者：屈大均
朝代：清

艰难随雨雪，边马急归心。赵塞辞句注，秦关向华阴。晴开天井阁，夜听羽人琴。两戒河山首，无令壮志侵。春阴连朔漠，白日惨无多。喜别楼烦道，愁听敕勒歌。东峰襟玉女，西瀑泻黄河。最忆神灵岳，期君扫薜萝。
送田丈自代返秦将登华岳·其一
作者：屈大均
朝代：清
体裁：五言律诗

艰难随雨雪，边马急归心。赵塞辞句注，秦关向华阴。晴开天井阁，夜听羽人琴。两戒河山首，无令壮志侵。
送田丈自代返秦将登华岳·其二
作者：屈大均
朝代：清
体裁：五言律诗

春阴连朔漠，白日惨无多。喜别楼烦道，愁听敕勒歌。东峰襟玉女，西瀑泻黄河。最忆神灵岳，期君扫薜萝。
送田子之应州
作者：屈大均
朝代：清
体裁：五言律诗

桑浑二水合，缭绕塔儿城。知远基王迹，沙陀起义兵。黄风吹日落，白草与天平。太守君知己，诗应奋夏声。
送真公还星岩精舍
作者：屈大均
朝代：清

隔水见山影，微风吹有无。不知玉屏上，谁与白云孤。石小亦成洞，峰多不出湖。茅茨归去好，霜月在高梧。石床长几许，一半与瑶琴。岩暖少秋气，山空多暮音。人随流水尽，日使白云深。禅寂复何事，从师分一林。
送真公还星岩精舍·其一
作者：屈大均
朝代：清
体裁：五言律诗

隔水见山影，微风吹有无。不知玉屏上，谁与白云孤。石小亦成洞，峰多不出湖。茅茨归去好，霜月在高梧。
送真公还星岩精舍·其二
作者：屈大均
朝代：清
体裁：五言律诗

石床长几许，一半与瑶琴。岩暖少秋气，山空多暮音。人随流水尽，日使白云深。禅寂复何事，从师分一林。
送程君还歙
作者：屈大均
朝代：清
体裁：古风

容成与浮丘，毋乃非神仙。御女教轩皇，徒为后世传。君今返黄山，一手携㛹娟。莫上丹台峰，长跪天老前。素女安可师，大道贵自然。凤凰不下地，鸳鸯不上天。甘瓜相钩带，生子期连绵。况君美天爵，将为用世贤。文章有奇器，金石能相宣。
送程相音返关中为尊人朴庵先生寿
作者：屈大均
朝代：清

秋风首路出台关，西指秦中一骑还。南海珠归文笔里，罗浮花在綵衣间。壶觞晚就轩辕观，射猎朝过祋祤山。堂上知君尊老健，桃红不及岁星颜。一樽相送五仙城，鸿雁南来尔北征。越鸟解催归计早，岭梅不笑客装轻。秦多气概诗无敌，汉少关河事已平。华下故人知好在，教同葛氏记西京。
送程相音返关中为尊人朴庵先生寿·其一
作者：屈大均
朝代：清
体裁：七言律诗

秋风首路出台关，西指秦中一骑还。南海珠归文笔里，罗浮花在綵衣间。壶觞晚就轩辕观，射猎朝过祋祤山。堂上知君尊老健，桃红不及岁星颜。
送程相音返关中为尊人朴庵先生寿·其二
作者：屈大均
朝代：清
体裁：七言律诗

一樽相送五仙城，鸿雁南来尔北征。越鸟解催归计早，岭梅不笑客装轻。秦多气概诗无敌，汉少关河事已平。华下故人知好在，教同葛氏记西京。
送罗君
作者：屈大均
朝代：清

新安多我友，尺素每传书。两度劳吾子，亲携双鲤鱼。翩翩千里远，一一十年疏。青玉和金错，殷勤拜贶馀。雁来君又去，去拂歙山过。莫惜羽毛便，而辞笺素多。故人尽饥渴，秋望在岩阿。早慰长相忆，开书一啸歌。
送罗君·其一
作者：屈大均
朝代：清
体裁：五言律诗

新安多我友，尺素每传书。两度劳吾子，亲携双鲤鱼。翩翩千里远，一一十年疏。青玉和金错，殷勤拜贶馀。
送罗君·其二
作者：屈大均
朝代：清
体裁：五言律诗

雁来君又去，去拂歙山过。莫惜羽毛便，而辞笺素多。故人尽饥渴，秋望在岩阿。早慰长相忆，开书一啸歌。
送苏友燕
作者：屈大均
朝代：清
体裁：五言律诗

平生志沮溺，未有耦耕人。之子思南亩，将归及暮春。湖田淮口接，水屋白鸥邻。名父难为子，期将素业新。
送英德陆明府
作者：屈大均
朝代：清
体裁：五言律诗

繇来太白老，秋浦最相知。山水如英德，风流似昔时。梧桐乃遗爱，杨柳是将离。子弟多为寿，云州有所思。
送荔枝与友人
作者：屈大均
朝代：清
体裁：七言律诗

荔枝花烂因多雨，今岁荒园结实稀。喜得丁香千颗熟，惭分红翠一朝肥。甜心岂有琼浆似，入掌方知火齐飞。欲得君裁王逸赋，故将焦核博珠玑。
送蒲衣子往潮阳有作
作者：屈大均
朝代：清
体裁：五言律诗

越鸟无非翠，蛮花只是红。何需命兰械，更向海阳东。幸得园林接，方期啸咏同。殷勤为此别，归日及秋鸿。
送蒲衣子采砚
作者：屈大均
朝代：清

羚羊古峡口，南转水岩开。西洞青花好，君贻一片来。紫云凝作膏，氤氲气尝湿。割向九渊中，持归真宰泣。纯紫似羊肝，半含蕉叶白。真气作泉流，墨花长润泽。东洞火痕多，温柔如水玉。秀色生文姿，为君日三浴。
送蒲衣子采砚·其一
作者：屈大均
朝代：清
体裁：五言绝句

羚羊古峡口，南转水岩开。西洞青花好，君贻一片来。
送蒲衣子采砚·其三
作者：屈大均
朝代：清
体裁：五言绝句

纯紫似羊肝，半含蕉叶白。真气作泉流，墨花长润泽。
送蒲衣子采砚·其二
作者：屈大均
朝代：清
体裁：五言绝句

紫云凝作膏，氤氲气尝湿。割向九渊中，持归真宰泣。
送蒲衣子采砚·其四
作者：屈大均
朝代：清
体裁：五言绝句

东洞火痕多，温柔如水玉。秀色生文姿，为君日三浴。
送蓝生还阁
作者：屈大均
朝代：清
体裁：七言律诗

书画风流是晋人，而翁草篆更通神。无多岁月容高卧，不尽烟霞换老春。灾异休惊星屡变，光华行见月重轮。离支不减侯官美，珠海重来访隐沦。
送蜡石行
作者：屈大均
朝代：清
体裁：古风

峨峨七尺嵩华身，峰峦不起已嶙峋。黄云之根白云蒂，色如蒸栗温且纯。展转豪家不得出，移来丈室辞埃尘。老禅摩娑日三四，苍松所化何轮囷。殉葬将同琐子骨，沙弥薰用戒香新。西府海棠梅绿萼，交阴左右当芳春。墨痕湿润少苔藓，虫书鸟迹长逡巡。英州玲珑似斧凿，天然输尔玉浑沦。东安旧令见忽夺，十夫难挽如有神。泣别空王向垢浊，齐奴金谷多青燐。东安县中富奇石，参天一一斧劈皴。崆峒穹窿诸石笋，君归何不随车轮。大峰小峰充囊橐，犹胜钜万未提银。我闻巴县陈石丈，临行石犀泣江滨。县中财物尽捆载，石犀独留何不仁。石丈当时亦爱石，巴县石皆充下陈。死时尸虫流户牖，石虽在旁如路人。噫吁嘻，石虽在旁如路人，会见汝卧当荆榛。匹夫只今尽怀璧，为官自合多奇珍。石兮好去休酸辛，不久复与高禅亲。九曜之石尚颠仆，马蹄践踏峨与岷。裨王苑囿委蔓草，菹醢未足谢吾民。蛟蜃子孙绝遗种，报施往往勤高旻。嗟尔一卷何足道，顽冥岂得长锦茵。
送袁休庵通政
作者：屈大均
朝代：清

几日浮生已作翁，依稀屯难记相同。静江宫府多遗事，一笑兴亡似转蓬。黄门未老竟抽簪，清绝罗浮访道心。此处丹砂依旧少，仍从勾漏洞中寻。昭江西上片帆飞，相送津亭当夕晖。惆怅漓南与湘北，无穷杨柳共依依。都峤联绵似九疑，重华遗迹少人知。梧州斑管君多取，为写青莲古别离。三江春涨一江同，金谷佳人庙貌东。吾过定闻吹玉笛，月明环佩挟翔风。故园风物趁春华，归及昭平即见家。僮女正薰临贺笋，畲人初制富川茶。徭洞绵蛮语不真，竹枝多作与茶人。西瓯士俗工歌唱，莫向花前听入神。漓山漓水苦多滩，鱼逆惊流取不难。无数鸬鹚乘雨放，君钩不用下琅玕。桂林一水牵罗带，阳朔千峰削玉簪。君爱玲珑多洞穴，山山应作读书龛。犀角先尝四月红，青黄相杂未冰融。留君少住看全熟，夏至千林火齐同。勾粤东西总故乡，乘流三日即羚羊。嘉鱼十月冲寒出，来系兰桡大小湘。建陵春酿更多携，桂酒名将寄酒齐。明岁故人如健在，玉壶先到越台西。
送袁休庵通政·其一
作者：屈大均
朝代：清
体裁：七言绝句

几日浮生已作翁，依稀屯难记相同。静江宫府多遗事，一笑兴亡似转蓬。
送袁休庵通政·其七
作者：屈大均
朝代：清
体裁：七言绝句

徭洞绵蛮语不真，竹枝多作与茶人。西瓯士俗工歌唱，莫向花前听入神。
送袁休庵通政·其三
作者：屈大均
朝代：清
体裁：七言绝句

昭江西上片帆飞，相送津亭当夕晖。惆怅漓南与湘北，无穷杨柳共依依。
送袁休庵通政·其九
作者：屈大均
朝代：清
体裁：七言绝句

桂林一水牵罗带，阳朔千峰削玉簪。君爱玲珑多洞穴，山山应作读书龛。
送袁休庵通政·其二
作者：屈大均
朝代：清
体裁：七言绝句

黄门未老竟抽簪，清绝罗浮访道心。此处丹砂依旧少，仍从勾漏洞中寻。
送袁休庵通政·其五
作者：屈大均
朝代：清
体裁：七言绝句

三江春涨一江同，金谷佳人庙貌东。吾过定闻吹玉笛，月明环佩挟翔风。
送袁休庵通政·其八
作者：屈大均
朝代：清
体裁：七言绝句

漓山漓水苦多滩，鱼逆惊流取不难。无数鸬鹚乘雨放，君钩不用下琅玕。
送袁休庵通政·其六
作者：屈大均
朝代：清
体裁：七言绝句

故园风物趁春华，归及昭平即见家。僮女正薰临贺笋，畲人初制富川茶。
送袁休庵通政·其十
作者：屈大均
朝代：清
体裁：七言绝句

犀角先尝四月红，青黄相杂未冰融。留君少住看全熟，夏至千林火齐同。
送袁休庵通政·其十一
作者：屈大均
朝代：清
体裁：七言绝句

勾粤东西总故乡，乘流三日即羚羊。嘉鱼十月冲寒出，来系兰桡大小湘。
送袁休庵通政·其十二
作者：屈大均
朝代：清
体裁：七言绝句

建陵春酿更多携，桂酒名将寄酒齐。明岁故人如健在，玉壶先到越台西。
送袁休庵通政·其四
作者：屈大均
朝代：清
体裁：七言绝句

都峤联绵似九疑，重华遗迹少人知。梧州斑管君多取，为写青莲古别离。
送许氏昆弟之惠阳
作者：屈大均
朝代：清
体裁：五言律诗

之子兰陵客，来从季子乡。明朝向东莞，莫不至罗阳。山是蓬莱服，梅为花萼香。毋令鲍与葛，笑汝事金装。
送诸骏男之蜀
作者：屈大均
朝代：清
体裁：七言绝句

从今泪应竹枝歌，秋夜猿声三峡多。况复峨嵋一片月，飞来飞去奈君何。
送贺子返维扬兼寄宋子
作者：屈大均
朝代：清

为有贪泉好，番禺盛客游。海将珠母徙，天以石人留。寂寞劳相慰，欢娱得一秋。不堪挥手别，怅望是扬州。故人惟宋子，意气尽渐离。尔亦悲歌客，能怜畏约时。筑声今绝代，剑术昔无师。归去同樽酒，烦君道所思。
送贺子返维扬兼寄宋子·其一
作者：屈大均
朝代：清
体裁：五言律诗

为有贪泉好，番禺盛客游。海将珠母徙，天以石人留。寂寞劳相慰，欢娱得一秋。不堪挥手别，怅望是扬州。
送贺子返维扬兼寄宋子·其二
作者：屈大均
朝代：清
体裁：五言律诗

故人惟宋子，意气尽渐离。尔亦悲歌客，能怜畏约时。筑声今绝代，剑术昔无师。归去同樽酒，烦君道所思。
送赵生就婚庆阳
作者：屈大均
朝代：清
体裁：五言律诗

羔雁经河岳，威仪尔敬兹。先生桑梓地，君子瑟琴时。祖德同瓜瓞，天休是兔丝。兢兢秦士会，莫忘述昏诗。
送赵芳佩
作者：屈大均
朝代：清

罗浮梅树好，争得似西溪。归去紫骝马，朝朝花下嘶。昔予在河渚，与客踏春泥。君试求芳迹，柔桑十里堤。相见只斯须，难留是白驹。白君来合浦，不敢说明珠。才美无三楚，情深在二禺。故人大毛子，书肯问菰芦。
送赵芳佩·其一
作者：屈大均
朝代：清
体裁：古风

罗浮梅树好，争得似西溪。归去紫骝马，朝朝花下嘶。昔予在河渚，与客踏春泥。君试求芳迹，柔桑十里堤。
送赵芳佩·其二
作者：屈大均
朝代：清
体裁：古风

相见只斯须，难留是白驹。白君来合浦，不敢说明珠。才美无三楚，情深在二禺。故人大毛子，书肯问菰芦。
送钱子目天
作者：屈大均
朝代：清

年来珠海客，如尔独难归。今此春将暮，方随雁北飞。狂歌元有道，名饮未为非。异日浮丘上，重游定不违。到手泥沙似，黄金不使留。珍禽市泷水，锦石买端州。持此娱三妇，兼之遣四愁。未知么凤子，可得一双不。春草能相送，依依直到家。无言江上柳，不及岭南花。户向山塘掩，行缘石路斜。殷勤人载酒，奇字与侯芭。
送钱子目天·其一
作者：屈大均
朝代：清
体裁：五言律诗

年来珠海客，如尔独难归。今此春将暮，方随雁北飞。狂歌元有道，名饮未为非。异日浮丘上，重游定不违。
送钱子目天·其三
作者：屈大均
朝代：清
体裁：五言律诗

春草能相送，依依直到家。无言江上柳，不及岭南花。户向山塘掩，行缘石路斜。殷勤人载酒，奇字与侯芭。
送钱子目天·其二
作者：屈大均
朝代：清
体裁：五言律诗

到手泥沙似，黄金不使留。珍禽市泷水，锦石买端州。持此娱三妇，兼之遣四愁。未知么凤子，可得一双不。
送钱明府
作者：屈大均
朝代：清
体裁：五言律诗

棠舟君莫发，且待荔枝丹。五月炎洲好，千林火实寒。凉生儿女葛，香满大夫兰。以此留吾子，家家白玉盘。
送铁井子
作者：屈大均
朝代：清
体裁：古风

葵生知向阳，梅吐必南枝。嗟尔远游子，择主将安之。玄冰结大漠，白日倾崦嵫。怀宝不自衒，所恃璠玙姿。维昔越溪女，红颜扬光辉。采采五色丝，织成歌舞衣。朝咏梧宫秋，暮为香泾嬉。佳人重意气，一举沼吴归。
送铁桥道人
作者：屈大均
朝代：清

十二慕信陵，十三师抱朴。十五精骑射，功名志沙漠。袖中发强矢，纷如飞雨雹。章句耻不为，孙吴时间学。蹉跎遂暮年，丧乱成萧索。洗心向林泉，所望惟鸾鹤。瀑水与萝花，飘飘梦中落。相逢少林僧，剑法将传子。绕身若电光，声如风雨至。良马名铜龙，雄鸡悍无比。慷慨少年场，报仇兼雪耻。丈夫苟能军，市人亦可使。何听命于人，自损英雄志。立功良有命，英雄思战殁。可惜沙场中，少君一白骨。神仙学未成，见道苦超忽。努力去云雾，天光自开发。归去养生人，聪明毋自伐。朝气若流泉，暮心如海月。
送铁桥道人·其一
作者：屈大均
朝代：清
体裁：古风

十二慕信陵，十三师抱朴。十五精骑射，功名志沙漠。袖中发强矢，纷如飞雨雹。章句耻不为，孙吴时间学。蹉跎遂暮年，丧乱成萧索。洗心向林泉，所望惟鸾鹤。瀑水与萝花，飘飘梦中落。
送铁桥道人·其三
作者：屈大均
朝代：清
体裁：古风

立功良有命，英雄思战殁。可惜沙场中，少君一白骨。神仙学未成，见道苦超忽。努力去云雾，天光自开发。归去养生人，聪明毋自伐。朝气若流泉，暮心如海月。
送铁桥道人·其二
作者：屈大均
朝代：清
体裁：古风

相逢少林僧，剑法将传子。绕身若电光，声如风雨至。良马名铜龙，雄鸡悍无比。慷慨少年场，报仇兼雪耻。丈夫苟能军，市人亦可使。何听命于人，自损英雄志。
送陆鍊师
作者：屈大均
朝代：清
体裁：七言绝句

湖口西行上九江，香炉烟气引飞幢。心随一片秋天月，出入云中玉女窗。
送陈中洲
作者：屈大均
朝代：清

问子游何之，长啸而不言。民生悲局促，轻举思浮天。寄躯于飞蓬，阳风乘飘然。夜光无自耀，明膏不自煎。服丹身无影，所至如云烟。赠子寂寞床，玄虚为广旃。行行至青原，朝夕聊安禅。白发秽光仪，年华亦已暮。如彼兰蕙芳，离披向霜露。子才逸卿云，复有鸾龙度。慷慨泣明珠，光辉谁不顾。吴越多知音，而今重词赋。闻子父兄名，新知尽成故。行矣路方长，时时望丘墓。莫即学苏耽，仙成上烟雾。
送陈中洲·其一
作者：屈大均
朝代：清
体裁：古风

问子游何之，长啸而不言。民生悲局促，轻举思浮天。寄躯于飞蓬，阳风乘飘然。夜光无自耀，明膏不自煎。服丹身无影，所至如云烟。赠子寂寞床，玄虚为广旃。行行至青原，朝夕聊安禅。
送陈中洲·其二
作者：屈大均
朝代：清
体裁：古风

白发秽光仪，年华亦已暮。如彼兰蕙芳，离披向霜露。子才逸卿云，复有鸾龙度。慷慨泣明珠，光辉谁不顾。吴越多知音，而今重词赋。闻子父兄名，新知尽成故。行矣路方长，时时望丘墓。莫即学苏耽，仙成上烟雾。
送陈五黄门访药禅师
作者：屈大均
朝代：清

白头陈给事，五岳去何迟。君父真无所，神仙亦后时。折梅过大庾，炊黍忆东菑。此日宜高卧，浮山与尔期。丈夫殊未遇，努力食嗟来。况有青琴在，那忧白发催。吴山朝步马，越水暮流杯。不有三禅客，谁怜一代才。
送陈五黄门访药禅师·其一
作者：屈大均
朝代：清
体裁：五言律诗

白头陈给事，五岳去何迟。君父真无所，神仙亦后时。折梅过大庾，炊黍忆东菑。此日宜高卧，浮山与尔期。
送陈五黄门访药禅师·其二
作者：屈大均
朝代：清
体裁：五言律诗

丈夫殊未遇，努力食嗟来。况有青琴在，那忧白发催。吴山朝步马，越水暮流杯。不有三禅客，谁怜一代才。
送陈十七
作者：屈大均
朝代：清
体裁：古风

匹夫为大侠，吾慕鲁朱家。翩翩四公子，贤豪奚足誇。猛士处贫贱，神鱼困泥沙。金鳞三十六，惨淡含朝霞。变化虽有时，奈此寒与饥。恩害日相生，欲报贵无私。暴虎而冯河，英雄所不为。五贼在心中，运之如璇玑。去矣陈孺子，冠玉何权奇。天下在鼎俎，宰割其随时。
送陈子楚游
作者：屈大均
朝代：清
体裁：五言律诗

明到岳山阳，题诗楚国香。芙蓉春九面，兰芷古三湘。词赋多先友，江湖即故乡。主人方伯好，日夕命壶觞。
送陈明敬游吴因访秀州诸子
作者：屈大均
朝代：清

之子三吴去，为予过秀州。故人尽高卧，空谷可相求。梅里山多雪，鸳湖水易秋。几宵魂梦好，随尔木兰舟。故人如有问，新住珊瑚洲。西望江连海，东观罗与浮。家贫少生计，人静多春愁。知己日零落，相思空秀州。
送陈明敬游吴因访秀州诸子·其一
作者：屈大均
朝代：清
体裁：五言律诗

之子三吴去，为予过秀州。故人尽高卧，空谷可相求。梅里山多雪，鸳湖水易秋。几宵魂梦好，随尔木兰舟。
送陈明敬游吴因访秀州诸子·其二
作者：屈大均
朝代：清
体裁：五言律诗

故人如有问，新住珊瑚洲。西望江连海，东观罗与浮。家贫少生计，人静多春愁。知己日零落，相思空秀州。
送陈氏兄弟还清苑
作者：屈大均
朝代：清

送君桑梓路，蹀躞塞门霜。拒马河桥滑，飞狐磴道长。兰膏调夕膳，玉树发春堂。不共弹棋戏，相思殊未央。平城挥手别，无计挽鸾镳。鸿雁三云隔，参商一水遥。趋庭过岳渎，戏赋入云霄。愁绝将军饯，铙歌合短箫。别绪萦春柳，离心逐玉鞭。黄云愁朔漠，白日惨幽燕。歌舞思凫藻，楼台惜绮钱。王孙招不远，望尔小山篇。凫雁怀梁藻，松杉爱菟丝。壶觞心贶后，歌舞目成时。雨过平川入，云来垒嶂移。晨葩侔处子，采撷得连枝。
送陈氏兄弟还清苑·其一
作者：屈大均
朝代：清
体裁：五言律诗

送君桑梓路，蹀躞塞门霜。拒马河桥滑，飞狐磴道长。兰膏调夕膳，玉树发春堂。不共弹棋戏，相思殊未央。
送陈氏兄弟还清苑·其三
作者：屈大均
朝代：清
体裁：五言律诗

别绪萦春柳，离心逐玉鞭。黄云愁朔漠，白日惨幽燕。歌舞思凫藻，楼台惜绮钱。王孙招不远，望尔小山篇。
送陈氏兄弟还清苑·其二
作者：屈大均
朝代：清
体裁：五言律诗

平城挥手别，无计挽鸾镳。鸿雁三云隔，参商一水遥。趋庭过岳渎，戏赋入云霄。愁绝将军饯，铙歌合短箫。
送陈氏兄弟还清苑·其四
作者：屈大均
朝代：清
体裁：五言律诗

凫雁怀梁藻，松杉爱菟丝。壶觞心贶后，歌舞目成时。雨过平川入，云来垒嶂移。晨葩侔处子，采撷得连枝。
送陈献孟上横州
作者：屈大均
朝代：清
体裁：七言绝句

清川一道从交阯，东下横槎作大滩。帝子袈裟遗玉洞，凭君为拂藓花寒。
送陶子北征
作者：屈大均
朝代：清
体裁：五言律诗

岁晏愁行役，苍茫万里鞭。白无南雪地，阴有朔风天。老马空知路，饥鹰不下田。唾壶休击碎，烈士未衰年。
送静公别驾之南宁
作者：屈大均
朝代：清
体裁：七言律诗

五月滇黔水大来，愁君西放画船回。中闺咫尺邻铜柱，新咏参差是玉台。孝友人知花萼好，精诚自使瘴烟开。休嫌事业多邕管，天爱文渊此用才。
送韩子之秦
作者：屈大均
朝代：清
体裁：七言律诗

怜君迢递去咸东，万古兴亡在眼中。八水已吞秦旧塞，五云犹绕汉离宫。貂衣夜拥终南雪，玉勒秋嘶太白风。珍重寸心休漫许，间从草野识英雄。
送韩石耕
作者：屈大均
朝代：清
体裁：古风

我闻黄山有汤泉，轩辕浴之飞紫烟。琼楼珠阙万峰连，瀑布为梁度群仙。白云瀰漫如沧海，丹台石笋忽不在。天风吹开金芙蓉，中有日月纷光彩。送君归去餐日华，桃花片片是丹砂。三日容颜如玉女，却来同我登青霞。
送顾宁人
作者：屈大均
朝代：清
体裁：七言律诗

雁门北接尝山路，尔去登临胜概多。天上三关横朔漠，云中八水会浑河。飘零且觅藏书洞，慷慨休听出塞歌。我欲金箱图五岳，相从先向曲阳过。
送高固斋
作者：屈大均
朝代：清

海内文章伯，而今复有君。端溪来采砚，自割水岩云。天地与神物，图书垂大勋。精华时沐浴，日月使氤氲。纷纶五经客，复见大春来。词赋还香草，春秋又玉杯。轻帆千里挂，故国八闽回。著作时相寄，知言在越台。
送高固斋·其一
作者：屈大均
朝代：清
体裁：五言律诗

海内文章伯，而今复有君。端溪来采砚，自割水岩云。天地与神物，图书垂大勋。精华时沐浴，日月使氤氲。
送高固斋·其二
作者：屈大均
朝代：清
体裁：五言律诗

纷纶五经客，复见大春来。词赋还香草，春秋又玉杯。轻帆千里挂，故国八闽回。著作时相寄，知言在越台。
送高廷评
作者：屈大均
朝代：清

相送白云心，依依似暮禽。欲随帆影去，直至泖湖阴。廷尉风流美，炎洲景物深。他时山与水，莫忘故人琴。自作季鹰鲙，鲈鱼香至今。归舟经白荡，莫即爱秋林。夫子且兼喜，平生子所钦。兰言在怀袖，三岁益情深。
送高廷评·其一
作者：屈大均
朝代：清
体裁：五言律诗

相送白云心，依依似暮禽。欲随帆影去，直至泖湖阴。廷尉风流美，炎洲景物深。他时山与水，莫忘故人琴。
送高廷评·其二
作者：屈大均
朝代：清
体裁：五言律诗

自作季鹰鲙，鲈鱼香至今。归舟经白荡，莫即爱秋林。夫子且兼喜，平生子所钦。兰言在怀袖，三岁益情深。
送高廷评送汤氏兄弟归建昌省其尊人惕庵先生时先生八十馀矣·其一
作者：屈大均
朝代：清
体裁：五言律诗

辽东尝作客，皂帽识而翁。馈食先人外，谈经弟子中。君持名父命，人挹逸民风。相见犹呜咽，林泉正道穷。
送鲁人刘六茹入华山兼寄彭范二道者
作者：屈大均
朝代：清
体裁：五言律诗

鲁国何男子，夷齐尚不希。昔当猛虎步，今叩老龙扉。日观辞沧海，莲花揽翠微。华阴双隐者，萝薜好同衣。
送鲍子韶
作者：屈大均
朝代：清
体裁：五言律诗

身系海珠石，双帆喜未开。可如潮与汐，端即去还来。世老千金剑，天留一代才。如新期白首，且为尽离杯。
送鲍子韶还赣州
作者：屈大均
朝代：清

岭南秋气早，八月已寒衣。处处边笳咽，年年塞马肥。空增沧海戍，不虑白登围。汉使君能任，重来事未非。朝台黄气在，偏霸意如何。鸿雁秋还少，牛羊日已多。大才先草檄，馀力在横戈。迟尔梅关上，图书载橐驼。如何炎徼外，乃有二贪泉。香尉繇来众，金装亦未贤。君知贫贱好，祗载素馨鲜。归种章江曲，长吟对紫烟。
送鲍子韶还赣州·其一
作者：屈大均
朝代：清
体裁：五言律诗

岭南秋气早，八月已寒衣。处处边笳咽，年年塞马肥。空增沧海戍，不虑白登围。汉使君能任，重来事未非。
送鲍子韶还赣州·其三
作者：屈大均
朝代：清
体裁：五言律诗

如何炎徼外，乃有二贪泉。香尉繇来众，金装亦未贤。君知贫贱好，祗载素馨鲜。归种章江曲，长吟对紫烟。
送鲍子韶还赣州·其二
作者：屈大均
朝代：清
体裁：五言律诗

朝台黄气在，偏霸意如何。鸿雁秋还少，牛羊日已多。大才先草檄，馀力在横戈。迟尔梅关上，图书载橐驼。
送麦子之松江
作者：屈大均
朝代：清

闻道鲈鱼三泖多，季鹰秋兴在烟波。君行更尽吴淞酒，身后浮名奈尔何。风吹不散落花愁，泪共三江江水流。一代红颜是知己，为予多谢月珠楼。明到红梅古驿边，停车且傍酒家眠。酒星天上应无酒，不若人间作酒泉。
送麦子之松江·其一
作者：屈大均
朝代：清
体裁：七言绝句

闻道鲈鱼三泖多，季鹰秋兴在烟波。君行更尽吴淞酒，身后浮名奈尔何。
送麦子之松江·其三
作者：屈大均
朝代：清
体裁：七言绝句

明到红梅古驿边，停车且傍酒家眠。酒星天上应无酒，不若人间作酒泉。
送麦子之松江·其二
作者：屈大均
朝代：清
体裁：七言绝句

风吹不散落花愁，泪共三江江水流。一代红颜是知己，为予多谢月珠楼。
送麦生
作者：屈大均
朝代：清
体裁：五言律诗

人生故乡好，亲戚使情多。常叹远游者，无如山水何。君归毕婚嫁，莫即浮沧波。往日陶彭泽，田园事匪他。
送黄叔威还阁
作者：屈大均
朝代：清

君归金太少，亦慰旨甘求。国老存乔木，天年得大秋。三山醇酒设，九日菊花浮。海气金银外，仙人在蜃楼。知交闽越少，为我语亡诸。有友梅鋗在，无人大汉馀。侯官数灾异，高叟断音书。晚景忧孙子，题诗恐太疏。君来惭地主，值我最贫时。一日房栊语，三年梦寐思。仙留钤记在，老作华嵩期。英霸吾非器，龙光骋已迟。水菽艰难甚，关山跋涉中。能勤双白发，又是一黄童。别处愁残日，归时苦飓风。福兴诸好友，心事为相通。
送黄叔威还阁·其一
作者：屈大均
朝代：清
体裁：五言律诗

君归金太少，亦慰旨甘求。国老存乔木，天年得大秋。三山醇酒设，九日菊花浮。海气金银外，仙人在蜃楼。
送黄叔威还阁·其三
作者：屈大均
朝代：清
体裁：五言律诗

君来惭地主，值我最贫时。一日房栊语，三年梦寐思。仙留钤记在，老作华嵩期。英霸吾非器，龙光骋已迟。
送黄叔威还阁·其二
作者：屈大均
朝代：清
体裁：五言律诗

知交闽越少，为我语亡诸。有友梅鋗在，无人大汉馀。侯官数灾异，高叟断音书。晚景忧孙子，题诗恐太疏。
送黄叔威还阁·其四
作者：屈大均
朝代：清
体裁：五言律诗

水菽艰难甚，关山跋涉中。能勤双白发，又是一黄童。别处愁残日，归时苦飓风。福兴诸好友，心事为相通。
送黄太史
作者：屈大均
朝代：清

今代文章伯，娄东有一人。身犹金马贵，书已玉杯醇。拥节过南海，乘轺下北辰。相逢语经术，一一是先秦。稷下诸儒在，苟卿最老师。斯文无菽粟，吾道望耘耔。酌酒临香浦，安花在接䍦。琴中有先哲，相见抚弦时。黔中为使日，风俗记诸苗。负弩相如泰，浮槎博望遥。文能助干羽，诗欲佐箫韶。驷牡经全楚，蛮花处处邀。汉代黄香在，无双是五经。多文留海岳，有道在朝廷。别袂牵长水，归帆拂翠屏。他时东阁启，应念一飘萍。老我惟周易，玄亭在日南。无人问杨氏，夫子即桓谭。天地心相契，羲皇梦正酣。京花见知己，为道雪毵毵。
送黄太史·其一
作者：屈大均
朝代：清
体裁：五言律诗

今代文章伯，娄东有一人。身犹金马贵，书已玉杯醇。拥节过南海，乘轺下北辰。相逢语经术，一一是先秦。
送黄太史·其三
作者：屈大均
朝代：清
体裁：五言律诗

黔中为使日，风俗记诸苗。负弩相如泰，浮槎博望遥。文能助干羽，诗欲佐箫韶。驷牡经全楚，蛮花处处邀。
送黄太史·其二
作者：屈大均
朝代：清
体裁：五言律诗

稷下诸儒在，苟卿最老师。斯文无菽粟，吾道望耘耔。酌酒临香浦，安花在接䍦。琴中有先哲，相见抚弦时。
送黄太史·其五
作者：屈大均
朝代：清
体裁：五言律诗

老我惟周易，玄亭在日南。无人问杨氏，夫子即桓谭。天地心相契，羲皇梦正酣。京花见知己，为道雪毵毵。
送黄太史·其四
作者：屈大均
朝代：清
体裁：五言律诗

汉代黄香在，无双是五经。多文留海岳，有道在朝廷。别袂牵长水，归帆拂翠屏。他时东阁启，应念一飘萍。
送黄子之晋康
作者：屈大均
朝代：清
体裁：五言律诗

尔去小湘峡，嘉鱼未及时。祗应锦石上，一与白鸥期。高咏徒为尔，忘忧不在兹。江边得朱草，且荐大中祠。
送黄生扶其父丽农隐君榇还吴兴
作者：屈大均
朝代：清

汝父先朝露，人悲失首丘。伯鸾频客死，梅福早仙游。返葬关河杳，招魂弟子愁。艰难扶衬去，嗟尔孝无俦。亦有要离墓，无如傍哲兄。没犹敦孝友，生不爱功名。白雪才难尽，黄花节已成。瓜田今罢灌，苕水为谁清。白首遗民少，青山故国非。谁怜沟壑里，尽是芰荷衣。逆旅烟多冷，浮生露易晞。孤儿怜尔苦，匍匐墓田归。白华天性好，黄石父书存。讵改三年道，难忘五世恩。剑虹浮白日，兵气结黄昏。年少多轻侠，须将诗礼敦。临风尽一哭，泪洒越江滨。白首少知己，黄泉多故人。引棺愁道远，磨镜苦家贫。何日杼山上，来披宿草春。
送黄生扶其父丽农隐君榇还吴兴·其一
作者：屈大均
朝代：清
体裁：五言律诗

汝父先朝露，人悲失首丘。伯鸾频客死，梅福早仙游。返葬关河杳，招魂弟子愁。艰难扶衬去，嗟尔孝无俦。
送黄生扶其父丽农隐君榇还吴兴·其三
作者：屈大均
朝代：清
体裁：五言律诗

白首遗民少，青山故国非。谁怜沟壑里，尽是芰荷衣。逆旅烟多冷，浮生露易晞。孤儿怜尔苦，匍匐墓田归。
送黄生扶其父丽农隐君榇还吴兴·其二
作者：屈大均
朝代：清
体裁：五言律诗

亦有要离墓，无如傍哲兄。没犹敦孝友，生不爱功名。白雪才难尽，黄花节已成。瓜田今罢灌，苕水为谁清。
送黄生扶其父丽农隐君榇还吴兴·其五
作者：屈大均
朝代：清
体裁：五言律诗

临风尽一哭，泪洒越江滨。白首少知己，黄泉多故人。引棺愁道远，磨镜苦家贫。何日杼山上，来披宿草春。
送黄生扶其父丽农隐君榇还吴兴·其四
作者：屈大均
朝代：清
体裁：五言律诗

白华天性好，黄石父书存。讵改三年道，难忘五世恩。剑虹浮白日，兵气结黄昏。年少多轻侠，须将诗礼敦。
途中遇雨作
作者：屈大均
朝代：清
体裁：五言律诗

行子冒风雨，连朝饥且寒。一身徒自苦，十口不曾安。路断愁多水，林香喜有兰。野花休见笑，吾道本艰难。
通州望海
作者：屈大均
朝代：清
体裁：五言律诗

狼山秋草满，鱼海暮云黄。日月相吞吐，乾坤自混茫。乘槎无汉使，鞭石有秦皇。万里扶桑客，何时返故乡。
逢商丘宋使君赋赠
作者：屈大均
朝代：清
体裁：七言律诗

相逢数数问夷门，烟草苍茫往迹存。岂有屠沽藏魏市，空馀词赋在梁园。千秋公子无宾客，一代才人是弟昆。意气未倾愁已别，微躯自此更何言。
逢日者周生赋
作者：屈大均
朝代：清
体裁：七言律诗

知子青囊有妙篇，升沉一为决皇天。庄生未试屠龙技，蔡泽犹逻跃马年。湖上蝉声催落照，雨中草色染轻烟。离情直与长江水，送至梅花大庾边。
逢查逸远
作者：屈大均
朝代：清
体裁：七言绝句

家在沙场不忍回，他乡秋色老相催。忧心一片长如醉，不必貂衣换酒来。
逢陆冰修
作者：屈大均
朝代：清
体裁：五言律诗

平生爱吴越，山水足登临。有友皆高尚，如君最素心。钱唐昔相见，蓟北此招寻。惠我新诗好，洋洋被玉琴。
遂溪道中
作者：屈大均
朝代：清
体裁：五言律诗

车辗空林响，深愁虎豹闻。路从山鬼问，身与仆夫分。日气含残雨，天葩散白云。声声行不得，负尔鹧鸪群。
道援堂作
作者：屈大均
朝代：清
体裁：五言律诗

朱颜堂上母，白发膝前儿。莱子承欢日，袁闳展拜时。犹多贤圣辱，未可帝王师。著述工何益，斯文岂在兹。
遣怀
作者：屈大均
朝代：清
体裁：七言绝句

痛饮狂歌度此生，从他竖子日成名。英雄只有安期子，玉舄翩翩东海行。
遥题七盘岭
作者：屈大均
朝代：清
体裁：五言律诗

栈阁连千里，褒斜上七盘。白云通子午，红日近长安。策马凌天险，悲秋倚将坛。何时诸葛出，吾见汉旌竿。
遥题朱氏柳城
作者：屈大均
朝代：清
体裁：七言绝句

十万垂杨作一城，双堤流水绕香粳。中田百顷桃花里，安得斯人共耦耕。
遥题毛子习池上亭
作者：屈大均
朝代：清
体裁：七言律诗

中原耆旧在襄阳，之子风流今复长。岘首功名虽寂寞，鹿门妻子自文章。楚人善怨繇天性，壮士为家傍战场。他日寻君池上馆，醉看云梦树苍苍。
邓氏丈寿辞
作者：屈大均
朝代：清
体裁：古风

方今斗牛墟，老人星实见。其下多寿耇，皤皤复耆彦。我公生番禺，实乃天所眷。弧南一老人，光芒射赤县。乾坤归火主，汝当师保荐。口授壁间书，宫中赐银绢。太和作口实，自养幸毋变。膏粱岂朵颐，饮食人皆贱。
那旦道中作
作者：屈大均
朝代：清
体裁：古风

孟秋九日寒无比，东西南北飓风起。阳春道上不可行，吹我仆夫僵欲死。有车既陷泥淖中，有马亦倒沟渠里。雨挟惊沙扑面飞，征人湿透苦无衣。黑云一片横天尽，红叶千种见日希。登高四望无烟火，白石苍苔滑杀我。但得天晴到夕阳，自有人家当道左。
邯郸道中
作者：屈大均
朝代：清
体裁：五言律诗

叹息丛台下，英雄日寂寥。战场无白日，旷野一秋雕。草没廉颇宅，云迷豫让桥。悲歌谁与和，归思晚萧萧。
邺城
作者：屈大均
朝代：清
体裁：五言律诗

浩浩漳河水，迢迢魏武年。歌台馀蔓草，战垒没寒烟。兴废虽无定，奸雄自可怜。空令铜雀妓，留恨绮罗边。
郎官湖
作者：屈大均
朝代：清
体裁：七言绝句

有幸郎官得谪仙，湖名长在汉江边。诗成鹦鹉过黄鹤，绝代才华祗自怜。
郎官湖见月之作
作者：屈大均
朝代：清

郎官湖上月，光射汉江寒。太白瑶台镜，青莲碧玉盘。自将金椀对，谁共锦袍看。捉得娥眉好，纤纤影画栏。
郎官湖见月之作
作者：屈大均
朝代：清
体裁：五言律诗

郎官湖上月，光射汉江寒。太白瑶台镜，青莲碧玉盘。自将金碗对，谁共锦袍看。捉得娥眉好，纤纤影画栏。
郏县经故督师孙白谷先生战处
作者：屈大均
朝代：清
体裁：七言律诗

一败中原势不还，二陵风雨惨龙颜。朝廷岂合频催战，司马惟应暂守关。杀气未消函谷里，忠魂长在大河间。行人郏县踟蹰久，泪洒斜阳匹马閒。
郏县道中
作者：屈大均
朝代：清

雪晴行郏县，山色扑征鞍。大道风沙暗，孤城烟火寒。苍茫瞻少室，迢递入西安。腊酒襄阳美，无嗟行路难。岁晚征衣薄，天寒朔气深。庭闱思觐省，河岳厌登临。细马僵春雪，慈乌盻暮林。故园诸弟妹，遥寄采兰吟。
郏县道中·其一
作者：屈大均
朝代：清
体裁：五言律诗

雪晴行郏县，山色扑征鞍。大道风沙暗，孤城烟火寒。苍茫瞻少室，迢递入西安。腊酒襄阳美，无嗟行路难。
郏县道中·其二
作者：屈大均
朝代：清
体裁：五言律诗

岁晚征衣薄，天寒朔气深。庭闱思觐省，河岳厌登临。细马僵春雪，慈乌盻暮林。故园诸弟妹，遥寄采兰吟。
郑子画白鸥送予赋以答之
作者：屈大均
朝代：清
体裁：五言律诗

之子赠将归，丹青世所希。以予为海客，故写白鸥飞。毛羽亦知惜，稻粱安可依。沧洲自今别，相忆寄芳菲。
郑方二君以生鹧鸪数双见贻赋诗答之
作者：屈大均
朝代：清

梅关殊未度，奈尔唤归何。锦翼因媒得，雌雄占岭多。故人劳见赠，南客辱相过。未肯开笼放，钩辀要听歌。岂不畏霜露，笯中且勿惊。向南徒有意，留客枉多情。买恨金钱少，餐愁匕箸轻。不教怜复损，为尽对啼声。夜飞将木叶，相蔽露华间。格磔知何处，卑栖各一山。性真同我野，声苦学人蛮。归笑小儿女，衣裳似尔斑。不少黄茆岭，争山斗一春。为怜苦行路，终日唤征人。挈汝闺帏返，应知饮啄驯。白鹇相伴处，林岫在城闉。南枝稀越鸟，馀尔鹧鸪群。暖就罗浮日，阳随涨海云。影从荒草合，声向乱峰分。珍重雕笼里，山鸡却羡君。归为堂上馔，未忍佐膏芗。有幸烹雌妇，无忧啄粟场。华轩供爱玩，故岭绝回翔。翅戒儿童剪，从他锦绣张。鹧鸪亦有草，蝴蝶讵无花。羽翼持相比，芬芳总一家。绝怜南翥好，差胜北枝斜。为尔将归早，飘零免塞沙。归使青娥见，知频唱鹧鸪。斑衣徭女似，香瘴越台无。食岂争鸡口，栖宁嫁雁夫。北禽欺汝者，逐我莫愁孤。
郑方二君以生鹧鸪数双见贻赋诗答之·其一
作者：屈大均
朝代：清
体裁：五言律诗

梅关殊未度，奈尔唤归何。锦翼因媒得，雌雄占岭多。故人劳见赠，南客辱相过。未肯开笼放，钩辀要听歌。
郑方二君以生鹧鸪数双见贻赋诗答之·其七
作者：屈大均
朝代：清
体裁：五言律诗

鹧鸪亦有草，蝴蝶讵无花。羽翼持相比，芬芳总一家。绝怜南翥好，差胜北枝斜。为尔将归早，飘零免塞沙。
郑方二君以生鹧鸪数双见贻赋诗答之·其三
作者：屈大均
朝代：清
体裁：五言律诗

夜飞将木叶，相蔽露华间。格磔知何处，卑栖各一山。性真同我野，声苦学人蛮。归笑小儿女，衣裳似尔斑。
郑方二君以生鹧鸪数双见贻赋诗答之·其二
作者：屈大均
朝代：清
体裁：五言律诗

岂不畏霜露，笯中且勿惊。向南徒有意，留客枉多情。买恨金钱少，餐愁匕箸轻。不教怜复损，为尽对啼声。